Mijailović: Dug je 2,7 miliona evra, Partizan stabilan – SveVesti.net\nMijailović: Dug je 2,7 miliona evra, Partizan stabilan\n“Godinu smo završili pozitivno, Skupština KK Partizan je usvojila odluku o finansijskom izveštaju za 2018. godinu u kojoj je klub poslovao pozitivno i bio u plusu od 21.339.080 dinara. Politika sadašnje uprave je da klub posluje finansijski pozitivno. Imamo dovoljno loših iskustva od trenutka kada smo preuzeli klub u stanju u kojem je bio. Podsetiću, imali smo dug od 7.136.000 evra i sa tim teretom se borimo i dalje. Pre nekoliko meseci, kada smo radili presek stanja, dug Partizana je iznosio 3,8 miliona evra, dok sada iznosi 2,7 miliona evra” , rekao je Mijailović u intervjuu za klupski sajt.\n“Da bude jasnije, struktura duga je sledeća: 1,7 miliona je poreski dug sa pripadajućim kamatama i to je dug koji je nasleđen. U procesu smo potpisivanja reprograma po kojem ce kamata biti umanjena za 50 odsto, uz grejs period od 24 meseca i period otplate od 60 meseci. Preostali milion su obaveze za koje su u većini slučajeva potpisani sporazumi o reprogramu i taj dug se vodi kao obaveza a ne dugovanje”, rekao je Mijailović i dodao:\n“Danas je KK Partizan finansijski stabilan, sa malim “proklizavanjima”, što je sasvim normalno u svakom privrednom subjektu, posebno kada su sportske organizacije u pitanju, gde prihodi variraju iz različitih razloga. Ne treba nipošto zaboraviti da Partizan nikada ne sme da se vrati u 2015, 2016 i 2017. godinu kada je praktično bio pred gašenjem”.\nPredsednik Partizana govorio je i odnosu sa vodećim ljudima iz FK Partizan, ali i o trenutnoj situaciji u kojoj se taj klub nalazi.\n“Brend Partizan mora da pronađe način da posluje pod jednim krovom koji se u ovom slučaju zove JSD Partizan. Najveći evropski košarkaški klubovi, Real Madrid, Barselona, CSKA i Fenerbahče posluju u okviru sportskih društava i velikim se delom finansiraju od fudbalskih klubova. FK Partizan, kao stožer JSD Partizan moraju da vode ljudi koji razumeju šta je biznis, moraju da po modelu uprave KK Partizan rade za klub, a ne da žive od njega, i moraju da shvate da su najprofitabilnija sportska organizacija u okviru sportskog društva”.\n“Nada postoji, jer su za FK Partizan zainteresovani i Predrag Mijatović i Saša Ilić i mnoge druge legende kluba, ljudi koji za razliku od nekih koji tamo sada sede, vole svoj Partizan“, rekao je Mijailović.\nMijailović je rekao i da sportski direktor Nikola Lončar i trener Andrea Trinkijeri imaju svu slobodu u izboru tima i uživaju podršku svih struktura kluba da sastave ekipu koja ce biti u skladu sa renomeom Partizana.\n“Naravno, postoje finansijski okviri u kojima možemo da se krećemo, ali ti okviri su ove godine daleko iznad onoga što smo imali u sezoni 2018/19. Čak možemo reći da je obezbeđeni iznos za tim i stručni štab verovatno najviši ikada kada je u pitanju KK Partizan. Sa druge strane i tržišne cene igrača su veće, ali svakako je da smo ove godine u poziciji da budemo konkurentni. Da li ćemo uspeti da ostvarimo ambicije Partizana i želje svih kojima je crno-bela boja na srcu, da osvojimo ABA ligu, da napadnemo Evrokup? U sportu ni 10 puta veći budžeti od onoga koji imamo nisu garant uspeha, ali da ćemo se boriti i biti daleko opasniji po konkurenciju, hoćemo sigurno. I učinićemo sve da rezultati zadovolje naše navijače“, rekao je Mijailović i osvrnuo se na situaciju u vezi sa odlaskom košarkaša Džoka Lendejla.\n“Nakon što je doživeo povredu skočnog zgloba, Lendejl više nije bio u mogućnosti da igra za nas i pomogne nam tokom Superlige. U međuvremenu, za njega su se zainteresovali i Žalgiris i još neki klubovi. Uostalom, vidite da trenutno igra Letnju ligu u dresu Milvokija. Partizan će od Lendejla svakako ostvariti višestruku dobit. Njegov ugovor u klubu je bio 96.000 dolara, a prihod koji je Partizan od Lendejla već ostvario iznosi 280.000 dolara. Očekivani prihod ukoliko Džok u tekućem prelaznom roku ode u NBA će za klub biti dodatnih 250.000 dolara”.\n“Više puta sam isticao da je to moje političko opredeljenje, da se ja tom činjenicom ponosim. Znam da bi se mnogima više dopalo da sam član neke opozicione partije, ali sam siguran da takvom mojom odlukom Partizan ne da ne bi dobio ništa, nego bi čak i izgubio. Da budem jasan, to ne menja ništa. Partizanovi navijači su po pitanju političke pripadnosti veoma heterogeni i moja obaveza je da radim u interesu kluba bez obzira na nečiju političku pripadnost. Jako je važno podsetiti da sam ja u KK Partizan došao kao čovek iz biznisa a ne kao čovek iz stranke, da sam došao na poziv ljudi iz Partizana a ne iz stranke. Sa druge strane, ja stranku kojoj pripadam poštujem, ali je ne povezujem nikako sa Partizanom niti ću je ikada povezivati”, zaključio je Mijailović.\nPrevious Real odustao od Nejmara, ostaje u PSŽ-u ili opet Barsa?\nNext CSKA poslao ponudu za Milutinova\nNajgora voda u Srbiji decenijama se pije u Vojvodini\nSrpski mesec u Britaniji od 25. januara u 11 gradova


Lekar opšte prakse - Doktor medicine\nProventus tim d.o.o.\nBeograd, Svetogorska 45\n500 - 800 EUR (mesečna plata) ugovor\tpuno radno vreme\nFotoepilacija © je lider u estetskim centrima specijalizovanim za fotoepilaciju.\nRadimo u vise zemalja Evrope, a trenutno se razmatra implementacija u još nekoliko zemalja. Učinili da fotoepilacija bude pristupačna svima sa svojom jedinstvenom tarifom i aparatima visoke tehnologije, a rezultat našeg rada je epilacija koja je efektivna, dugotrajna, superiorna i ni u čemu slična metodama uklanjanja dlačica koje su nam bile poznate do sada.\nMi smo firma koju čini veliki broj profesionalaca širom sveta, sa velikim iskustvom u sektoru lepote, zdravstva i lične nege.\nMinimalno VSS (Lekar Opšte Prakse)\nPoželjno je iskustvo u prodaji i radu sa klijentima\nPoznavanje Microsoft Office aplikacija\nIzražena komunikativnost i elokventnost\nSamostalnost, preciznost i snalažljivost u radu\nDiskretnost i profesionalnost\nProbni rad u trajanju 3 (tri) meseca\nNo+Vello© je apsolutni svetski lider u centrima specijalizovanim za epilaciju. Kompanija je osnovana u novembru 2007. godine u Španiji, a trenutno broji preko 1.300 poslovnih jedinica u 17 zemalja (Španija, Engleska, Italija, Portugal, Brazil, Meksiko, Poljska, Bugarska, Rumunija, Gruzija, Švajcarska, Bosna i Hercegovina, Venecuela, Slovenija, Hrvatska, Crna Gora i Srbija), i u konstantnoj je ekspanziji. Mi smo prva kompanija koja se specijalizovala na području epilacije i uz promet od 50 miliona…


Redovne mamografije smanjuju smrtnost od raka : Medicina : Spektar : POLITIKA\nMedicina\tRedovne mamografije smanjuju smrtnost od raka\nOhrabruje podatak da je od smrti spaseno 400 žena koje su bile podvrgnute redovnoj kontroli\t(Foto www.drmortonwalker.com)\tRedovni mamografski pregledi smanjuju za 30 odsto smrtnost od raka dojki, pokazala je studija švedskih naučnika koja je nedavno objavljena u časopisu „Radiologija”. Tim švedskih stručnjaka sa univerziteta Lin Koiping, sa doktorom Laslom Taborom na čelu, izradio je studiju na osnovu 30-godišnjeg iskustva o dobrobitima redovne radiološke kontrole dojki žena starijih od 40 godina.\nU Švedskoj se sa pilot projektom ranog otkrivanja raka dojke krenulo 1977. godine. Još 1985. godine pokazalo se da su preventivni mamografski pregledi veoma korisni, ali se nastavilo sa daljim ispitivanjima jer se konačni zaključci mogu doneti na osnovu rezultata praćenih u dugoročnijem periodu.\nNa osnovu rezultata preventivnih mamografskih pregleda kojima je, u periodu od sedam godina, bilo potvrgnuto 77.000 Šveđanki i na osnovu rezultata pregleda 55.000 žena koje su upućene na mamografiju po preporuci lekara zbog primećenih promena na dojkama, došlo se do zaključka da preventivni pregledi za 30 posto smanjuju smrtnost od raka dojke.\nU grupi od 77.000 preventivno pregledanih žena umrla je 351 pacijentkinja, a u grupi od 55.000 žena koje su upućene na pregled po preporuci lekara bilo je 367 smrtnih slučajeva.\n„Nažalost, mi unapred ne možemo znati kod koga će se razviti ili ne kancer, ali redovne mamografske kontrole omogućavaju dijagnostikovanje raka u početnoj fazi kada su šanse za izlečenje daleko veće nego u kasnijim fazama”, objašnjava profesor Stefen Dafi sa Londonskog univerziteta.\nRadiolog iz Marseja Brižit Seradur ističe da je radiologija znatno unapređena u odnosu na pre 30 godina, kada je početo sa pilot kampanjom redovnih mamografskih kontrola, tako da je danas moguće dati precizniju dijagnozu i otkriti promene u ranijim fazama.\nPosle eventualnog otkrivanja promena koje je pokazao mamografski snimak, potrebno je izvršiti biopsijske analize da bi se konačno utvrdilo da li se radi o benignom ili malignom tumoru dojke, upozoravaju stručnjaci, jer su poslednjih godina vršene operacije benignih tumora koje nisu bile neophodne.\tR. S.\tobjavljeno: 08.07.2011\nOd raka u Srbiji godišnje oboli 33.000 osoba\nOtkriven način širenja kancerogenih ćelija u organizmu\nPredrasude o raku jajnika\nLek za rak dojke samo za mlađe od 36 godina


Sony Xperia M5 mobilni telefon cena, cene Srbija, prodaja Beograd Novi Sad Niš\nSony Xperia M5 mobilni telefon cene\nDve godine garancije, u ovlascenim servisima, sa BC GROUP PickUp Return uslugom na teritoriji cele ►... specifikacija\nDve godine garancije, u ovlascenim servisima, sa BC GROUP PickUp Return uslugom na teritoriji cele\nEPonuda nije internet prodavnica već Vam omogućava da brzo i lako nađete Sony Xperia M5 mobilni telefon po najjeftinijoj ceni. Naš cilj je da kupci budu što bolje informisani o ponudi Sony mobilni telefon Xperia M5 na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Sony Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony Xperia M5 mobilni telefon sa PRODAVCEM. EPonuda ne može da garantuje potpunu tačnost specifikacije i slika za Sony Xperia M5 mobilni telefon. Pre kupovine, podatke za Sony mobilni telefon Xperia M5 proverite na sajtu PROIZVOĐAČA.


Naslov: Vantelesna oplodnja o trosku drzave Sub Dec 14, 2013 2:51 pm\nParovi zaintereovani za vantelesnu oplodnju o trošku Republičkog zavoda za zdravstveno osiguranje mogu da izaberu jednu od državnih klinika u Srbiji sa kojima RZZO ima ugovor (ugovori sa privatnim klinikama su raskinuti i za sada nema naznaka da će uskoro biti obnovljeni).Potrebno je da ispune nekoliko uslova i obave brojne analize. Evo konkretnih podataka (izvor RZZO):\nKriterijumi (uslovi) za besplatnu VTO:\n- žene do napunjenih 40 godina starosti u momentu dobijanja odluke o ispunjenosti uslova za uključivanje u proces VTO od strane Komisije za VTO nadležne državne zdravstvene ustanove; (U Novom Sadu grad finansira i VTO žena starosti do 42 godine)\nod 2-4 dana od početka menstrualnog krvavljenja (jednokratno);\n- ukoliko je prethodno primenjen neki od postupaka biomedicinski potpomognutog oplođenja (IUI,IVF, ICSI), potrebno je da dostave fotokopiju lekarskog izveštaja.\nKrvna grupa, Rh faktor, krvna slika, urin, biohemijske analize, mali faktori koagulacijeneposredno pred postupak.


oruzje | ГЕТО СРБИЈА\nPosts Tagged ‘oruzje’\n11. марта 2016. ГЕТО СРБИЈА\t3 коментара\nKOLIKО IMA ISTINЕ U TVRDNJI DA VUČIĆ SVOJA PRIJATELJSTVA SKUPO PLAĆA RADI MIRA U SRBIJI!???\n24. новембра 2015. ГЕТО СРБИЈА\tКоментари су искључени\nPosle tri godine upornog silovanja srpske javnosti pričom da će arapski šeici podići Srbiju iz pepela, istina o "istočnoj" politici predsednika Vlade Srbije Aleksandra Vučića, polako počinje da se pojavljuje. Iza silnih milijardi dolara velikih investicije stoje samo ozbiljni interesi zemalja Arapskog zaliva da se dokopaju evropskog kontinenta.\nKad je 5. novembra ove godine objavljena agencijska vest da će Vlada Srbije ponuditi na prodaju saudijskom princu Sultanu bin Salmanu bin Abdulaziz al Saudu, sinu kralja Salmana bin Abdulaziza, najbolje srpske banje kao i specijalne bolnice i hotele koji su u državnom vlasništvu, istog dana je i ministar trgovine, turizma i telekomunikacija šeik Rasim Ljajić izjavio:\n"…Posle kontakata koje smo imali sa zvaničnicima Saudijske Arabije, potpisujemo i prvi sporazum u oblasti turizma, sa ciljem da se privuče što veći broj turista iz Saudijske Arabije..."! Nije mu to dovoljno bilo pa je najavio što hitnije otvaranje ambasade Saudijske Arabije u Beogradu.\nLjajić je, zahvaljujući svojim starim vezama u Sarajevu, već odavno u poslu oko kupoprodaje nekretnina u najboljim delovima ovog dela BiH, i to za bogate porodice iz Kuvajta. Poučen ovim iskustvom, očekuje da mu se otvore i poslovi sa bogatim saudijskim porodicama.\nO kakvom je "turizmu" ovde reč, odmah je, umesto šeika Ljajića, objasnio saudijski princ rekavši: "…Mi na Srbiju gledamo kao na jednog izuzetno značajnog, zapravo ključnog partnera na Balkanu, kao i u celoj međunarodnoj zajednici! Dogovorili smo se i da organizujemo zajedničku posetu BiH i uskoro očekujemo da se i ona realizuje…".\nNe čekajući da saudijski princ dva puta ponovi ovu rečenicu, već 11. novembra, Aleksandar Vučić se u svojstvu predsednika Vlade Srbije, našao u Srebrenici povodom skupa nazvanog "Investiciono razvojna konferencija Srebrenica 2015" i odmah po dolasku dao izjavu da će da Srbija toj opštini dati "značajnu donaciju u novcu i veoma značajnu donaciju u neophodnim javnim objektima, odnosno finansiranju njihove izgradnje"!\nZašto opljačkana, bombardovana, ekonomski uništena i slomljena Srbija, treba da podiže opštinu Srebrenica u susednoj državi – Bosni i Hercegovini? Zašto takozvana međunarodna zajednica nikada nije organizovala donatorsku konferenciju o ekonomskom oporavku ove opštine, ako joj je bilo toliko stalo do prosperiteta BiH?\nDa li to Vučić okajava svoje šovinističke grehe iz devedesetih o trošku svih građana Srbije? Ili je u pitanju samo početak onoga što je saudijski princ tek nagovestio: ulazak ove arapske imperije na evropski kontinent, preko korumpiranih vlada Srbije i Bosne i Hercegovine! Do današnjeg dana, Saudijska Arabija je Bosni i Hercegovini (tačnije entitetu Federacije BiH) dala samo novac za izgradnju džamija i medresa.\nPre nekoliko meseci, u centralnom dnevniku bosanskohercegovačke TV Face, čula se i spekulacija da su najave investicija arapskih zemalja u Srbiju propagandne, samo da bi se smanjio uticaj Turske na Balkanu.\nMeđutim, gost u toj informativnoj emisiji, bio je i nekadašnji član poslednjeg jugoslovenskog predsedništva, Bogić Bogićević, koji je tvrdio da su vlasti u Nemačkoj tražile od Vučića, prilikom njegove posete Berlinu, da im objasni "…otkud tolike investicije iz arapskog sveta, posebno iz Emirata u Srbiji…", te da su se pitali "…da li je Vučić pronašao njih ili su oni pronašli Vučića…".\nMilijardu dolara, ali u čiji budžet\nTokom više od tri godine lične vladavine, suludi Aleksandar Vučić, odlazeći predsednik najgore srpske vlade u novijoj istoriji, gebelsovskom propagandom je uveravao milione građana da će stotine milijardi dolara arapskih investicija pasti na Srbiju kao kiša posle suše.\nUbrzo, i naivnima je postalo jasno da je u pitanju nezapamćena prevara iza koje stoje neki drugi interesi i druge strategije, koji sa Srbijom nemaju nikakve veze.\nJavnost ovdašnja je ostala uskraćena za mnoge mračne detalje Vučićevih pregovora sa Ujedinjenim Arapskim Emiratima (UAE) o silnim ulaganjima, od kojih na kraju nije bilo ništa. Ili, ako je nešto i bilo, to je plaćeno direktno iz budžeta Republike Srbije.\nDa bi bilo jasnije šta to vladarska familija iz Emirata traži u Srbiji, treba pogledati i strateški dokument koji su prebogati gospodari iz Abu Dabija nazvali "Vizija 2030" koji je jedan od temeljnih i obavezujućih akata za ovu feudalno ustrojenu pustinjsku državu, koji moraju da sprovode svi, kako vladarska porodica tako i njeni podanici.\nKao autor ove strategije, u zapadnim medijima pominje se Vučićev "prijatelj", šeik Zajed bin Sultan al Nahjan, mada iza njegovog imena stoje najbolji američki geostrateški zlotvori koji rade o glavi evropskom kontinentu.\nNajkraći opis dokumenta pod nazivom "Vizija 2030" govori da se 40 do 60 odsto profita od nafte u Emiratima, odmah rasporedi u sektore finansija, informacionih tehnologija, industriju aluminijuma, obnovljive izvore energije, aviosaobraćaja, transporta, logistike, turizma, ali i obrazovanja i zdravstva. Dakle, nigde se ne pominje ulaganje u eksploataciju fosilnih goriva!\nNaime, dokumentom pod nazivom "Vizija 2030", šeici iz Emirata procenjuju da će za pedeset godina, svih deset odsto ukupnih rezervi nafte i nešto više od pet odsto svetskih rezervi prirodnog gasa koji se nalaze na njihovoj teritoriji, jednostavno presušiti.\nResursi su im ograničeni a ambicije i dalje nebeske. Britanski Dejli Telegraf je u jednom prošlogodišnjem komentaru, šeikov strateški dokument "Vizija 2030" predstavio kao "izlaznu strategiju" za svakog državljanina Emirata, koja podrazumeva masovno bekstvo na jug Evrope, uglavnom na Balkan.\nNe treba ni podsećati da, na primer, Dubai, simbol Emirata, uopšte i nema nafte niti naftnih polja! Jedini emirat koji "hrani" naftom i novcem ovu feudalnu državu, je Abu Dabi.\nAli, bez obzira na sva upozorenja, da je budućnost sa ovakvim "prijateljima" neizvesna", Vučić ne propušta priliku da istakne kako su šeici "glavni partneri" uništene srpske privrede i da baš od njih treba očekivati prosperitetnu budućnost"!\nUporedo sa zastrašujućom propagandom o faraonskim projektima u Srbiji, koji "samo što nisu počeli sa realizacijom", teku i svakodnevne, bestidne laži o tome kako su nam "prijatelji iz arapskih zemalja pomogli".\nTako se Vučić nije ustezao da obavesti javnost jednom prilikom, kako je Vlada UAE "uplatila milijardu dolara kao podršku srpskom budžetu", mada taj novac niko nije video.\nMilijarda dolara je ogromna suma novca, i u maloj zemlju poput Srbije, taj nagli "priliv" bi se odmah osetio. Istina je bila da su mu šeici ponudili kredit, ništa manje "povoljan" nego onaj od Svetske banke ili MMF-a.\nAli, zašto je onda odlazeći srpski tiranin tako fanatično vezan za promociju arapskih interesa u ovom delu Evrope?\nZa koga radi namenska industrija Srbije?\nJoš pre dve godine, Vučić je najavio da će Vlada Srbije osnovati zajedničku kompaniju sa grupacijom Al Ravafeda iz Emirata, koja će raspolagati sa 10.470 hektara zemljišta u Vojvodini. Ta njegova pobednička galama se dešavala neposredno pre nego što mu je vazduhoplovna kompanija Etihad iz Emirata dala "nacrt" za kupovinu 49 odsto srpskog avioprevoznika JAT (ali sa apsolutnim upravljačkim pravima, što je apsurd za nekoga ko je zvanično manjinski vlasnik!).\nBilo je odmah jasno da će građani Srbije skupo platiti svaki njegov kriminalni ugovor koji je potpisao i svaku njegovu "ličnu pogodnu" koju je napravio sa Arapima.\nIstovremeno, Vučićeva propaganda je svom snagom najavljivala kako će Emirati ulagati u srpsku industriju informatičkih tehnologija, namenske industrije, kupovini hotela i fudbalskih stadiona…\nSabirajući "velike Vučićeve pobede", njegovi mediji su uporno tvrdili da su Arapi uložili do sada oko dve milijarde dolara čistog kapitala u Srbiju! U šta su uložili i kako, to nigde ne piše, mada je svakome bilo jasno da tih para nema!\nNo, istina uvek negde izbije na videlo, pa su nedavno na londonskoj internet portalu pod imenom Bliskoistočno oko (skraćeno: MEE), ulaganja iz Emirata opisana kao "velo tajni" iza kojih stoje američki interesi.\nPortal MEE između ostalog piše da "arapski razlozi za ulazak u Srbiju sežu mnogo dublje od mogućih finansijskih pogodnosti!" te da se prestolonaslednik Abu Dabija, jednog od emirata koji čine UAE, Mohamed bin Zajed al-Nahjan, ponaša kao zastupnik Sjedinjenih Američkih Država i Izraela u istočnoj Evropi!\nIstovremeno, prestolonaslednik, navodno, pokušava da iskoristi slabo regulisano srpsko tržište oružja da bi isporučivao oružje širom Bliskog Istoka.\nNije teško izvesti zaključak da je već prva isporuka opreme i naoružanja iz Srbije za Emirate, završila u rukama pobunjenika u Siriji, ili u rukama islamskih ekstremista. Još gore, Emirati koji su prvi priznali lažnu albansku državu na Kosovu i koji su sponzori vlade Kosova i buduće vojske Kosova, uvek mogu da iz srpske namenske industrije opreme i naoružaju svoje albanske "štićenike".\nDa je to zaista tako, govori i neverovatna izjava Timoti Eša (Timothy Ash), šefa za istraživanja novih tržišta u britanskoj Standard banci, koji je doslovno rekao: „…Vladini zvaničnici su mi prošle godine u Beogradu rekli da UAE želi prikupiti zalihe oružja kako bi ga dala svojim ‘prijateljima’ u regiji. Srbija ima veliku industriju oružja i velike zalihe vojne opreme. Očigledno je da postoji tržište i na Bliskom istoku za ovu visokokvalitetnu opremu"!\nI zaista, Emirati su kupili srpski raketni sistem ALAS (Advanced Light Attack System) koji je višenamensko protivoklopno oružje efektivnog dometa do 60 kilometara, namenjeno uništavanju tenkova i oklopnih vozila.\nUzgred, valja napomenuti i jedno istraživanje koje je sproveo Međunarodni mirovni istraživački institut iz Stokholma, čiji rezultati govore da su Emirati četvrti najveći uvoznik oružja na svetu, te da su 2012. godine potrošili više od 19 milijardi dolara na vojnu opremu (a, broj stanovnika u UAE je milion i 400 hiljada, i ako se gleda broj oružja po glavi stanovnika, Emirati se sada smatraju najnaoružanijom zemljom na svetu!).\nOvo, naravno, nije tačno, jer vladarska kuća preprodaje oružje širom Bliskog istoka kako bi za američke interese tenzija stalne krize trajala. Ulaskom Rusije u odbranu Sirije, Vučićev režim i trgovina naoružanjem i opremom sa "arapskim prijateljima", Srbija je dovedena u poziciju da bude neprijatelj svojoj slovenskoj braći. Srećom, Moskva je nedavno Vučića dovela do "poznanija prava", pa će njegova dalja mešetarenja sa Emiratima ići teško.\nAmerički dnevnik Njujork Tajms je 2011. godine otkrio da je šeik Mohamed angažovao Erika Princa, osnivača kompanije za obezbeđivanje lica i objekata Blackwater Worldwide, da osnuje privatnu plaćeničku vojsku za prvog čoveka Emirata.\nVojska je osnovana iz raznih razloga, a jedan od njih je da „ugasi moguće unutrašnje pobune" u UAE-u. Angažovano je i stotine kolumbijskih plaćenika, kako za ovaj prljavi posao ne bi bili angažovani muslimani, jer se „ne može računati da će oni ubijati braću muslimane". I oni su dobili deo opreme i naoružanja koja je proizvedena u namenskoj industriji Srbije, čime se Vučić na veliko hvalio.\nI pojedini kanadski mediji su krajem ovog leta objavili da iza "velikih investicija" u Srbiju, stoje ustvari "koruptivna ulaganja Emirata u Srbiju, kojima se pune džepovi njihovih političkih lidera" te da je "…Vučić ranije bio poznat po zapaljivoj mržnji prema muslimanima, pa je 1995. tokom građanskog rata objavljeno da je izjavio kako će Srbija, ubiti 100 muslimana za svakog poginulog Srbina, no, sada on uživa u onome što opisuje kao blisko lično prijateljstvo sa šeikom Mohamedom od Abu Dabija…".\nRealna opasnost da se desi neka vrsta ekonomske neo-osmanističke rekolonizacije Srbije od strane Turske, sada je zamenjena jednom drugom brigom: šta će biti posledice ovih "geostrateških poslova" sa Emiratima?\nDvolični Emirati i Vučićeve manipulacije\nNovembra 2013. godine, u Emiratima je grupa civilnih aktivista, koju su vlasti te zemlje povezale sa organizacijom Muslimansko bratstvo, pokušala državni udar. Tri od šest članica GCC -UAE, Saudijska Arabija i Bahrein – povukle su odmah svoje ambasadore iz Katara jer ta država podržava Muslimansko bratstvo. Saudijska Arabija i Ujedinjeni Arapski Emirati u tom islamističkom pokretu vide opasnost za vladavinu kraljevskih porodica.\nKatar se pokazao kao udarna pesnica Muslimanskog bratstva i već drugo koristi infrastrukturu te organizacije da ostvari svoje interese. Katar je podržavao i prevrate u pojedinim zemljama tokom „arapskog proleća", a u Egiptu možda i aktivnije učestvovao kad su Muslimanska braća svrgla sa vlasti Hosnija Mubaraka. Ali kad su oni svrgnuti s vlasti i proterani iz Egipta, pronašli su utočište u – Kataru.\nTe godine kad je pokušan puč u Emiratima, nekoliko meseci pre početka akcije hapšenja aktera tog pustinjskog političkog trilera predstavnici Katarskog investicionog fonda bili su u Srbiji u nameri da predlože saradnju, ulaganje u oblasti poljoprivrede, proizvodnje hrane, energetike, rudarstva i infrastrukture. Od tog posla nije bilo ništa. Emirati su ga stopirali a Vučić nije imao ništa protiv.\nAli, zaslepljen petrodolarima, uveren da može da bude "vladar regiona", ako ne i nešto više od toga, Vučić se našao u nezgodnoj poziciji. Naime, šef državne bezbednosti Emirata, Haza bin Zajed, mlađi brat Muhameda bin Zajeda, hoće da odgovori na rastući uticaj Katara, l zemlje koja je veliki rival Ujedinjenih Arapskih Emirata, a blizak saveznik Turske, koja želi da se vrati na ovaj deo Balkana.\nKako bolesni manipulant, sklon da sedi na više stolica, naišao je na nepremostivi problem: ne može istovremeno biti "prijatelj" sa šeicima iz Emirata i sa konkurentskom porodicom iz Katara!\nTako su se, zbog sulude politike jednog čoveka, u Srbiji sukobili interesi dve feudalne monarhije iz Katara i Emirata, a srpske službe bezbednosti našle, kako reče jedan analitičar, "…usred pustinjske oluje i političkih intriga zalivskih takmaca i radikalnih islamističkih grupa…".\nNedavno su i neki nemački portali (pozivajući se na srpske izvore) objavili vest da je Srbija pojačala bezbednosnu saradnju sa Ujedinjenim Arapskim Emiratima, te da je nekoliko agenata Bezbednosno-informativne agencije (BIA) nedavno stavljeno na raspolaganje službi državne bezbednosti Ujedinjenih Arapskih Emirata.\nPortal Onlajn intelidžens, javio je da se oni "zajedno bore protiv radikalnog islamizma na području nekadašnje Jugoslavije", odakle džihadisti, uglavnom iz Bosne i Hercegovine, Sandžaka i sa Kosova, već ratuju u borbenim redovima Islamske države.\nUrednik ovog portala, Pjer Gastino, nedavno je i potvrdio da je informaciju o srpskim agentima dobio direktno od svojih izvora u Abu Dabiju i da je prema njegovim saznanjima reč uglavnom o razmenama informacija dve službe.\nNije teško zaključiti da šeici iz Emirata igraju svoju igru: sa jedne strane "načelno" se slažu da je borba protiv islamskog terorizma legitimna ali zato, sa druge strane, njihova "podzemna diplomatija" ulaže veliki novac u održavanje militantnog islama na Bliskom istoku, a takođe vrlo transparentno pomaže separatističkoj vladi na Kosovu i svim srpskim neprijateljiuma, gde god postoje na Balkanu.\nUzgred, Vučić je sigurno znao kad je krenuo u avanturu sa Katarom, da je ova zemlja glavni sponzor Muslimanskog bratstva i da pomaže vehabijama na Kosovu, u Sandžaku i Bosni i Hercegovini.\nBezbednosne službe bogatih zalivskih zemalja, uglavnom su američki pioni u ovom regionu, a Emirati za njihove interese "ispod žita" finansiraju vojsku džihada i imaju zajedničke interese sa američkom CIA i svim drugim službama SAD koje su ovde prisutne. Deo ovog "zajedništva" je uz pomoć Vučićeve politike već doseljen na ovaj deo Balkana.\nMože li Srbija tog tereta da se reši posle pada ove vlade ili će opet Rusija morati da pomaže?\nКатегорије:ГЛАС ОБИЧНИХ ГРАЂАНА Ознаке:aerodrom, agenti, amerika, arapi, bih, bin zajed, bosna, bratstvo, britanskim, budžet, dolara, dva miliona, emirati, evri, industrija, investicije arapske, izetbegovic, izvoz, jat, kuvajt, ljajic, mediji, milijardu, ministar, muslimansko, namenska, nekretnine, oranica, oruzje, prodaja, propaganda, sad, saudijska arabija, seik, srbija, srebrenica, sverc katar, vehabije, vize, vlada, vucic


Milivojević: Dobro je što predsednik Vučić nije dobio batine | Novine Toronto\nPolitikolog Cvijetin Milivojević izjavio je da je pozivom na "fer tuču" Aleksandar Vučić još jednom unizio funkciju predsednika Republike Srbije, ali da je dobro što prilikom susreta sa funkcionerima Narodne stranke (NS) nije dobio batine.\nMilivojević je agenciji Beta kazao da su funkcioneri NS predvodjeni Vukom Jeremićem pokazali pribranost i da nisu naseli na uvrede i provokacije koje im je u predsedništvu uputio predsednik države i Srpske napredne stranke (SNS).\nPredstavnici NS, Vuk Jeremić, Vladimir Gajić, Miroslav Aleksić i Borislav Novaković, došli su jutros na poziv šefa srpske države Aleksandra Vučića u predsedništvo na Andrićevom vencu. Vučić je prethodnog dana pozvao funkcionere NS da dodju i da pokušaju da ga "linčuju" i da će on, kako je rekao, sam da izadje na kraj s njih petoricom, računajući i Borivoja Borovića.\nDo susreta izmedju funkcionera NS i Vučića je došlo u zgradi Predsedništva i kako su mediji objavili sve se završilo bez tuče, ali uz uvrede koje je predsednik države uputio članovima opozicione stranke.\n"Ovo što je Vučić uradio juče i danas, najavljuje njegovu politiku nekim drugim sredstvima. Neprimereno je da predsednik Republike zove bilo koga na fer tuču, a posebno ne predstavnike opozicije", ocenio je Milivojević.\nPrema njegovim rečima, predstavnici NS nisu došli nepozvani u predsedništvo, i "muški" su izašli Vučiću na crtu.\n"Gledano iz markentiškog ugla, Jeremićeva stranka će sigurno, u biračkom telu, dobiti na simpatijama nakon današnjeg dogadjaja u Predsedništvu", rekao je politikolog.\nIstakao je da je dobro što nije došlo do tuče, jer bi predsednik države sigurno dobio batine odčetvorice suparnika, naravno pod uslovom da obezbedjenje bude po strani.\n"Da je došlo do tuče, i da je Vučić dobio batine, on bi pozvao svoje članstvo da ga osveti u masovnom fizičkom obračunu protiv narodnjaka i ostalih opozicionih stranaka. Njegovi mediji bi objavili da je Vuk Jeremić došao da ga ubije. Sreća je što Vučić nije imao hrabrosti da se sam pojavi pred Vukom Jeremićem, bez obezbedjenja", rekao je politikolog.\nOn je kazao da ovo nije prvi put da Vučić unizi funkciju predsednika Republike.\n"Vučić gotovo iz sata u sat unižava funkciju predsednika države, kršeći Ustav na najbrutalniji način. Od poziva na tuču, mnogo gori Vučićevi potezi, s nesagledivim posledicama, su bili potpisivanje Briselskog sporazuma ili Vašingtonskog dokumenta, bez ikakvog mandata vlade", kazao je Milivojević.\nNaglasio je da Vučić, kršeći Ustav a pozivajući se na poligraf, nije dozvolio da sud utvrdi eventualnu umešanost pojedinih osoba u ubistvo Olivera Ivanovića.\nDodao je da je Vučić u svojim obraćanjima targetirao najmanje 100 osoba iz javnog života koji su postali mete režimskih tabloida.\n"Vučićevi poltroni i šlihtare na državnim funkcijama su targetirale na hiljade najuglednijih ljudi u Srbiji. Mene su danas u jednom tabloidu optužili da zajedno sa SPS-om zabijam nož u ledja Aleksandru Vučiću. To je njima kao 'dobar dan'", kazao je Milivojević.\nDa optužbe naprednjaka nemaju granica, podsetio je on, govori i to što je Aleksandar Vučić za Jelisavetu Vasilić rekao da je koruptivna ličnost.\n"On je najčasnijeg člana vladinog Saveta za borbu protiv korupcije optužio za korupciju, a ne državne funkcionere, direktore javnih preduzeća ili kompanije koje su povezane s vlašću", naglasio je politikolog Cvijetin Milivojević.


Stefanović Kovaču:Hrvatske vlasti moraju da se odreknu ustaške prošlosti\nBeta\t 20. avgusta 2016. 16:35\nPotpredsednik Vlade Srbije i ministar unutrašnjih poslova Nebojša Stefanović izjavio je danas da bi hrvatskim vlastima bilo mnogo bolje da se odreknu ustaške prošlosti i pognu glave pred nevinim srpskim žrtvama, nego što slave najstrašnije zločine i logore koje pamti Evropa.\nStefanović je u saopštenju kojim je odgovorio ministru spoljnih poslova Hrvatske Miru Kovaču, rekao da je zastrašujuće što bilo ko negira užasne zločine nad srpskim narodom koje je sprovodila ustaška NDH u Drugom svetskom ratu.\nKako je naveo, predsednik srpske Vlade Srbije Aleksandar Vučić upozorio je na to da ne sme da se zaboravi najveći zločin nad Srbima u Drugom svetskom ratu, kada su u nacističkoj NDH maljevima, noževima i budacima ubijani Srbi samo zato što su bili drugačije vere i nacije.\n“Ne sme se zaboraviti postojanje logora za decu Sisak i Jastrebarsko, gde su ubijene desetine hiljada mališana, samo zato što su deca Srba. Ne smeju se zaboraviti stradanje, ubijanje, mučenje i prisilno pokatoličavanje stotina hiljada Srba koji su živeli na prostoru tadašnje nacističke tvorevina poznate kao NDH”, naveo je Stefanović.\nOn je kazao da je potpuno neverovatno da bilo koji predstavnik hrvatske vlasti na bilo koji način brani, opravdava ili relativizuje ove monstruozne zločine koji su počinjeni nad srpskim narodom.\nJoš više zabrinjava što im smetaju reči premijera Aleksandra Vučića da Srbija više nikada neće dozvoliti da se Srbi istrebljuju, bacaju u jame i plaše koljača i ubica, dodao je on.\n“Očigledno neke plaši i zabrinjava napredak i jačanje naše zemlje, pošto je samo snažna Srbija garant stabilnosti u ovom delu Evrope. I samo takva Srbija i njena vlada mogu da garantuju da se zločini počinjeni nad Srbima više neće ponoviti”, naveo je Stefanović u odgovoru Kovaču.


VUČIĆ U VLADIČINOM HANU - JUGPRESS\nVUČIĆ U VLADIČINOM HANU\nPremijer Srbije Aleksandar Vučić izjavio je danas u Vladičinom Hanu , nakon otvaranja fabrike turske kompanije “Teklas automotiv” da se taj grad i jug Srbije ponovo uzdižu i postaju mesto gde građani mogu da rade i pristojno žive.\nOn je dodao da će ova fabrika zaposliti do 1.200 radnika, i najavio još investicija na jug Srbije I ulaganja iz Turske.\nVučić je rekao da je Vlada Srbije dala 4,7 miliona evra subvencija za “Teklas automotiv” kako bi radnici u Vladičinom Hanu imali budućnost i znali da mogu da ostanu u tom mestu i da će njihova deca imati gde da rade i pristojno žive.\nOn je ocenio da je ovo veliki dan ne samo za Vladičin Han, Pčinjski i Jablanički okrug, već i za čitavu Srbiju.\nVučić je rekao I da su fabrike na jugu Srbije uništene predhodnih godina I da je zbog toga broj stanovnika u Vladičinom Hanu sa 28.000 smanjen na 21.000.\nOd danas, rekao je da Vladičin Han ponovo ustaje i postaje mesto u kojem će se ljudi zapošljavati.\nFabrika koju je danas otvorio će praviti delove za automobile “mercedes”, “bmv”, “audi”, “folksvagen” i “škoda” a Vučić kaže da ona “ima perspektivu” da proširi delatnost i proizvodnju i pravi nove fabrike u Vladičinom Hanu.\nVučić je saopštio I da su svi zaposleni “ srećni što imaju mogućnost da rade”.\nNjegova poruka za vlasnika fabrike je da će “ takvu sreću i zahvalnost retko gde moći da vidi”.\nRekao je još I da je za privlačenje novih investitora veoma važno da budu završeni i najvažniji putevi na jugu Srbije I najavio da će uskoro da otvori i deonicu Grabovnica–Grdelica u dužini od 5,8 kilometara, kao i put kroz Grdeličku klisuru.\nVučić je fabriku pustio u rad zajedno sa ambasadorom Turske u Srbiji Mehmetom Kemalom Bozaj.\nOva investicija, vredna 11,35 miliona evra, biće zaokružena do 2018. godine, uz 400 zaposlenih u prvom kvartalu, do konačnih 1.200 radnika, kada se očekuje profit od 20 miliona evra, rekao je Vučić.\nOn je u preduzeću “Smelting d.o.o.” u Vladičinom Hanu pokrenuo prvu rekonstruisanu mašinu za proizvodnju alu-čelične užadi za dalekovode.\nKapacitet ovog preduzeća iznosi 8.000 tona gotovog proizvoda godišnje, pri čemu je to količina od koje bi mogao da se napravi dalekovod u dužini od 1.500 kilometara, rekao je Vučić.\nOn je dodao da je dugoročni plan osnivanje fabrike za proizvodnju transformatora, u šta će biti uloženo od tri do pet miliona evra.\nU fabrici trenutno radi 13 radnika, a u planu je povećanje broja zaposlenih do 200.\nVučić je u Vladičinom Hanu započeo obilaskom proizvodnog pogona, nove hladnjače i skladišnog prostora za voćne koncentrate fabrike za preradu voća i povrća “Nektar”, u šta je ta kompanija uložila više od sedam miliona evra.\nOn je rekao da je na taj način povećan kapacitet hladnjače na 6.000 tona smrznutog voća, a podignut je i ukupan kapacitet i mogućnost otkupa voća za još 20.000 tona.\nPo njegovim rečima proizvodni kapaciteti za preradu voća u fabrici “Nektar” su 120.000 tona u sezoni a pri čemu proizvodni pogon u Vladičinom Hanu ima trend da postane najveći centar za preradu voća u Srbiji, kao i najveći otkupni centar.\nVučić je rekao i da fabrika saradjuje sa više od 500 farmera na području Vladičinog Hana, Leskovca, Crne Trave, Medveđe i Lebana i tako omogućava zapošljavanje velikog broja ljudi i pomaže razvoj voćarstva i celokupne privrede.\n“Nektar grupa” zapošljava više od 1.500 radnika, a u Vladičinom Hanu 150, dok se u sezoni taj broj duplira zbog sezonskih poslova.\nVučić je obišao i fabriku proizvoda na bazi biljnih masti i obranog mleka u prahu “Belanova 2014”.\nOn je rekao da je ovo preduzeće počelo proizvodnju na bazi prerade biljnih masti i obranog mleka u prahu u martu 2014. godine, sa projektovanim kapacitetom od 20 tona sira na osam sati.\nOsnivački kapital ove fabrike je 100 odsto bugarski, a robu plasiraju u Srbiji, Bosni i Hercegovini, Crnoj Gori, Makedoniji i Rusiji.


US — Freedom House "Nations in transit" report, 2018 map\nPosljednji izvještaj Freedom Housa "Zemlje u tranziciji", koji je jutros objavljen, navodi da je zabilježen najveći pad u istoriji tog projekta koji se radi već 23 godine. Ističe se da 19 od 29 zemalja koje su posmatrane su opale u ukupnim rezultatima demokratije, kao i da drugu godinu za redom više je konsolidovanih autoritarnih režima nego konsolidovane demokratije.\nTa organizacija konstatuje da se u 2017. godini, "iliberalizam" (autoritarizam) uspostavio kao nešto normalno u regionu koji se proteže od srednje Evrope kroz Evroaziju. U centralnoj Evropi vlade koje zanemaruju nezavisne institucije i traže načina da povežu vladajuću stranku sa državom više nisu izuzetak. Navodi se da se ta pojava proširila daleko izvan Poljske ili Mađarske. Članovi vlade i predsjednici u gotovo svim zemljama koje su praćene u okviru izvještaja "Nacije u tranzitu" redovno napadaju nevladine organizacije i nezavisne medije nazivajući ih agentima koji služe stranim interesima i štete naciji.\nKada je riječ o regionu, konsolidacija demokratskih institucija je zaustavljena, a u nekim slučajevima u toku je obrnuti proces. Rezultat svake zemlje u Centralnoj Evropi opao je od 2008. godine, posebno u kategoriji medija, pravosuđu i funkcionisanju nacionalnih demokratskih institucija poput parlamenata i predsjedništva. Mađarska i Bugarska više se ne kategorišu kao "konsolidovane demokratije", a i Poljska je blizu napuštanja te kategorije, jer je pretrpjela najveći pad u istoriji istraživanja.\n"Aleksandar Vučić u Srbiji i Milo Đukanović u Crnoj Gori zarobili su svoje države, pretvarajući ih u mehanizme koji služe za jačanje njihovih partija", stoji u izvještaju ove američke organizacije. Ocjenjuje se i da je u međuvremenu, nacionalističko podstrekivanje koje je dovelo do sukoba u Jugoslaviji ponovo postalo omiljeni riječnik političara. Demokratija se poboljšala širom Balkana od 2005. do 2010. godine, ali je sada u padu sa izuzetkom Makedonije nakon obećanih promjena.\nU mnogim zemljama širom regiona koji je posmatran u izveštaju "Zemlje u tranziciji" najvažnija politička figura je na funkciji koja ne zavisi od direktnih izbora ili su pravila inferiorna prema njenom stvarnom statusu. Neformalna moć podriva institucije koje treba da razdvoje vlast i obaveze od onih koji upravljaju državom. Ta moć omogućava samostalno donošenje odluka i odvaja ih od birača, novinara i zakona.\n"Za Srbiju se navodi da je Aleksandar Vučić prošle godine izveo manevar koji je u šahu poznat kao "castling" (rokada), koji je uspostavio Vladimir Putin, koji se više puta prebacivao sa mjesta premijera na mjesto predsjednika i obrnuto. U parlamentarnom sistemu Srbije, premijer ima veću izvršnu vlast. Ali nakon što je postao predsjednik, Vučić je odabrao svog nasljednika za premijera i nastavio da se bavi svakodnevnim državnim poslovima iz kancelarije predsjednika, a sve uz kršenje Ustava."\nU izvještaju stoji i da iste karakteristike važe za Poljsku, kojom vlada Jaroslav Kačinjski čija je dominacija toliko velika da je po tome snimljena popularna komedija "Predsjedničko uho", o političarima koji posjećuju njegovu kancelariju. U Moldaviji, oligarh Vladimir Plahotniuc je toliko nepopularan da su demonstranti napali parlament u januaru 2016. godine da zaustave jednog od njegovih zastupnika da postane premijer.\nU izvještaju "Zemlje u tranziciji", Makedonija je zabilježila svoje prvo poboljšanje od 2010. godine. Prije godinu dana, u aprilu 2017. godine izgledi za takav rezultat bili su minimalni. Makedonija je bila zatvoreno društvo od 2014. godine, kada je opozicija počela bojkot parlamenta optužujući vladajuću VMRO DPMNE za korupciju i nasilje.\nU februaru 2015. godine, opoziciona Socijaldemokratska unija Makedonije (SDSM) je počela da objavljuje snimke na kojima se vide vladini zvaničnici koji su počinili teška krivična djela poput krađe na izborima, podmićivanje, prikrivanje ubistava i potkupljivanje sudskih procesa. "Bombe", kako su nazivani ti snimci, izazvali su velike proteste koji su doveli do posredovanja EU počevši od ljeta 2015. godine. Ta medijacija imala je za cilj da pripremi Specijalno tužilaštvo (SJO) da se bavi istraživanjem zločina otkrivenih na tim snimcima, kao i da omogući prijevremene izbore uz reforme koje će obezbijediti njihovu pravednost.\nIzvještaj "Zemlje u tranziciji" ima i poruku za Evropu – ona mora biti spremna da se suprotstavi antidemokratskom ponašanju, ali ne riječima već djelima. Izvještaj pokazuje i da je Poljska zabilježila drugi najveći pad u nivou demokratije od kad se radi ovakva vrsta izvještaja. To najbolje potvrđuju činjenice poput politizacije javnih medija, kampanje protiv nevladinih organizacija. Još je gora situacija u Mađarskoj gdje je registrovan najveći kumulativni pad u istoriji. Ocjena demokratije u zemlji pada 10 godina zaredom, pomijerajući je od statusa demokratskog lidera u vrijeme pristupanja EU 2004. godine do praga "tranzicijskog/hibridnog režima" 2018. godine. Preporučuje se da Evropska Unija ne smije posustati i da mora istrajati u primjeni člana 7 koji Poljskoj oduzima pravo glasa, a da to isto može biti vid sankcija za Mađarsku.\nDrugo, obje zemlje Unija treba da podrži kroz novac za borbu protiv korupcije uključujući i zloupotrebu fondova EU, kao i da omogući pristup fondovima EU uz stroge kriterije koji se odnose na vladavinu prava. Na isti način, EU mora ozbiljno shvatiti neliberalno ponašanje potencijalnih država članica Zapadnog Balkana, uključujući i tzv. "frontranere" (predvodnike), Srbiju i Crnu Goru.\nZa Ameriku, kako tvrdi Freedom House, strateški cilj više decenija "za slobodnu i mirnu Evropu", realizovan je kroz podršku demokratizaciji, uključujući promociju civilnog društva, nezavisnih medija i djelotvornih vladajućih institucija. Preporučuje se da umjesto da se okrenu od dugogodišnje posvećenosti demokratiji, Sjedinjene Države bi trebalo da prihvate jačanje autokratije i da zbog toga ulože još više u demokratizaciju. Odgovor na nesvakidašnji izazov mora biti ne da odlazimo, već da ostanemo.


Posle hapšenja vaspitača, Nišlije u strahu da ima još zlostavljane dece\nHronika Autor:Miljana Isailović02. dec. 202121:57\nDirektorka Sandra Petković sazvala je danas hitan sastanak sa roditeljima da bi ih umirila i obećala da će se događaji u instituciji koja je do sada važila za primernu, do kraja rasvetliti.\nKolege uhapšenog vaspitača-pedofila u šoku: Imao je 10 meseci do penzije\nNiko od roditelja nije želeo da imenom i prezimenom prokomentariše događaj koji je uznemirio duhove u gradu na Nišavi strahujući da će mu deca imati problema zbog njihovog istupanja u medijima. Oni koji su se odvažili da progovore, insistirajući na anonimnosti, priznaju da sumnjaju da ovo što se desilo petogodišnjakinji, nije usamljeni incident.\n„Nije me umirilo to što je direktorka kazala da taj čovek radi kao vaspitač 36 godina i da do sada nije bilo prijava protiv njega. Naprotiv, saznanje da taj čovek tolike godine radi sa decom, te da se tek sada otkriva njegov bolestan interes za mališane me je strašno iziritiralo. Prosto mi je neverovatno da je tek u 64 godini pokazao devijantno ponašanje a da je prethodno bio uzoran predavač. Bojim se da ima još dece koja su prošla isto, ali znate, to je veoma rani uzrast i njihova moć percepcije ponašanja odraslih je ograničena. Ta deca nisu u stanju da postupke osobe kojoj veruju shvate kao zlostavljanje, ili čak iako misle da im se nešto tako dešava, baš iz tog razloga ćute“, rekao je otac jednog deteta koje pohađa radionice koje je vodio V.P.\n„Ja ne znam kako da pitam svoje petogodišnje dete da li mu se desilo nešto slično, nisam nikada očekivala da ću to morati da uradim. Posle ovog što se zbilo, smatram da je dužnost ustanove kojoj smo poverili svoju decu, da nas poduči, odnosno da nas poveže sa stručnim osobama koja će razgovarati sa našim sinovima i kćerima koji su možda žrtve čoveka koga su oni zaposlili“, rekla je jedna majka.\nOsnovno javno tužilaštvo u Nišu saopštilo je da je V.P. određeno zadržavanje do 48 sati zbog sumnje da je izvršio krivično delo nedozvoljene polne radnje na štetu jedne petogodišnjakinje .\nU saopštenju tužilaštva nije precizirano za šta se tačno tereti vaspitač, ali nezvanično saznajemo, da je on navodno neprikladno dodirivao petogodišnjakinju, stavljao joj ruku u veš i zahtevao od nje da ga dodiruje po intimnoj regiji.\n„On je deci držao likovno obrazovanje a radio je kao saradnik na prijemu mališana. Konkretno, njegova obaveza je bila da preuzima decu kada ih roditelji dovode i da im ih predaje nakon završetka vremena provedenog u našoj ustanovi“, objasnila je Petković.\n„Ovde ima nekoliko porodica sa tim prezimenom, ali njega ne poznajemo. Moguće je da više vremena provodi u Nišu, a da ovde samo povremeno navraća“, kazao je jedan od stanovnika sela.\nhapšenjenedozvoljene polne radnjenišpolicija


Srbija među najvećim korisnicima aplikacije Anom, koju je za kriminalce napravio FBI\n„Operacija Trojanski štit je jedna od najvećih i najsloženijih akcija svih vremena u borbi protiv organizovanog kriminala.”\nKako se navodi u otpečaćenim sudskim dokumentima, američki FBI godinama je u tajnosti rukovodio radom šifrovane aplikacije za bezbednu komunikaciju Anom, koju su koristile kriminalne grupe, prenosi Vice.\nKako se ispostavlja, 2018. godine Federalni istražni biro (FBI) uhapsio je direktora kompanije Phantom Secure, koja je kriminalnim grupama prodavala telefone sa enkripcijom. Nakon hapšenja direktora, javio se proizvođač uređaja i ponudio svoje usluge obaveštajnoj agenciji. Deo korisnika Phantom uređaja prešao je na novi proizvod, Anom.\nFederalni biro, u saradnji sa Australijskom federalnom policijom (AFP) napravili su aplikaciju tako da svaku poruku prati master ključ koji može da je kopira i dešifruje odmah po prijemu. To je omogućilo agencijama da godinama prate sve šta rade kriminalci i rade na širenju mreže korisnika, uprkos bezbednosnim funkcijama poput brisanja svih poruka. Prema podacima, radi se o preko 12.000 uređaja u preko 100 zemalja sveta.\nVesti iz otpečaćenih dokumenata poklapaju se sa dodatnim navodima o hapšenjima u Australiji, gde je kao rezultat akcije zaplenjeno preko 45 miliona dolara gotovine, sprečeno nekoliko ubistava i zaplenjeno oko 3,7 tona narkotika. Hapšenja se očekuju i u drugim zemljama jer se procenjuje da Anom koristi oko 300 međunarodnih kriminalnih organizacija, a navode se i veze sa italijanskom mafijom i albanskim organizovanim kriminalom.\nOvakav razvoj događaja ne čudi imajući u vidu da je Australija jedna od zemalja gde se Anom aplikacija najviše koristi. Međutim, interesantno je da posle Nemačke, Holandije, Španije i Australije aplikaciju najviše koriste ljudi u — Srbiji!\nIako još uvek nije poznato kakav će efekat međunarodna akcija imati u Srbiji, Ambasada SAD u Srbiji je na svom sajtu nedavno izdala saopštenje u kom se navodi da i srpske bezbednosne snage u saradnji sa Europolom učestvuju u operaciji Trojanski štit.


KVALITETNA PIVA: Na šta obratiti pažnju prilikom kupovine - Beer Style\nKVALITETNA PIVA: Na šta obratiti pažnju prilikom kupovine\nAko ste novi u pivskom svetu, te vas interesuju piva višeg ranga, ovi detalji će vam pomoći da ne pogrešite\nSvet piva je vrlo raznolik i u njemu se mogu pronaći različita stilovi i podstilovi, a čije se cene kreću u velikom rasponu. Od onih jeftinih, koje iskusne pivopije često pogrdno nazivaju, pa sve do izuzetno skupih etiketa kraft ili premium piva. Cene ovih piva znaju da budu i do 10 puta veće u poređenju sa industrijskim pivima. Ovo je svakako dobra karakteristika pivske industrije, jer se ovim načinom poslovanja pokrivaju sve grupe proizvoda, a koje odgovaraju različitim tipovima potrošača. Međutim, u stvarnom svetu mnogi proizvođači stavljaju prevelike cene na svoja piva. U većini slučajeva edukovane i iskusne pivopije ne nasedaju na ove greške, te se drže isključivo proverenih proizvoda, dok novi konzumenti umeju često da kupe piva sa nerealno visokim cenama. Upravo iz tog razloga, danas smo odlučili da pomognemo novim konzumentima piva, te da im pomognemo u odabiru premium i kraft piva.\nKada govorimo o kraft pivima, stvari i nisu baš komplikovane. Njihov cenovni rang i kvalitet su uglavnom u finom balansu. Kod kraft piva se najčešće javlja problem kvaliteta u ugostiteljskim objektima, jer često se dešava da kraft piva iz pivare izađu bez greške, a da su u kafićima i restoranima ova piva sa greškama. Do ovog dolazi zbog lošeg transporta i skladištenja kraft piva. Ova piva se najčešće ne pasterizuju i sklona su kvarenju. To praktično znači da se moraju piti u proverenim lokalima.\nKada je reč o premium pivima, to je situacija malo drugačija. Svi dobro znamo da se uspešan brend lako prodaje, bilo da je cena niska ili visoka. Stoga bitno je da se pazite ako ste se odlučili da uživate u premium pivima. U ovom slučaju recenzije na internetu su vam najbolji prijatelj. Putem recenzija lako možete da zaključite šta je dobro, a šta ne. Naš savet je da svaki put pre probanja novog piva pročitate neku recenziju, te na taj način sprečite mogućnost greške. Kada je reč o premium pivima, ovde i cena igra bitnu ulogu i ona je najčešće najbolji pokazatelj kvaliteta, ukoliko govorimo o premium pivima poznatih pivskih grupacija. Preporučili bi vam da ukoliko želite da uživate u premium pivima, vaša odluka budu na proverenim premium pivima iz velikih industrijskih pivara, a kod kojih se greške ne dešavaju.\nDOBITNICI NAGRADNE IGRE – Svakom po paket piva\nPoklon paket piva pivare Princ su dobili samo oni učesnici nagradne igre, koji su pravilno odigrali postavljeni zadatak.\nDa li želite da živite večno\nDa li ste znali da pivo može odložiti starenje? Pivo povećava potencijal i uticaj vitamina E, koji deluje kao antioksidant\nPORTER – Pivo koje morate probati\nPorter je pivo koje morate probati, a mi vam predstavljamo najbolje predstavnike ovog stila na domaćem tržištu.


Press Online :: Politika :: Brnabić sa predstavnicima srpske dijaspore u Norveškoj / print=true\nBrnabić sa predstavnicima srpske dijaspore u Norveškoj\nPredsednica Vlade Ana Brnabić, na kraju prvog dana posete Norveškoj, večeras je u Ambasadi Srbije u Oslu razgovarala sa ambasadorkom Srbije Suzanom Bošković Prodanović kao i sa ostalim predstavnciima Ambasade.\nPremijerka je upoznala predstavnike srpske dijaspore sa rezultatima rada Vlade Srbije, pre svega u oblasti ekonomskih reformi.\nPosebno je bilo reči o mogućnostima unapređenja ekonomske saradnje Srbije i Norveške.\nPredstavnici srpske dijaspore, kako je saopšteno, predstavili su svoja iskustva u radu u Norveškoj, posebno u oblastima digitalizacije i inovacija, kao i ideje za razvoj buduće saradnje dve ze mlje.\nIzneli su i predloge i primere dobre prakse koji se mogu primeniti, radi unapređenja kvaliteta života.\nPredstavnici dijaspore zahvalili su predsednici Vlade na susretu, otvorenom i konstruktivnom razgovoru i želji da čuje njihova iskustva, stavove i nove ideje, što značajno doprinosi povezivanju naše dijaspore sa maticom.\nRazgovoru je prisustvovao i predsednik Privredne komore Srbije Marko Čadež.


"Građani sve svesniji upotrebljivosti elektronskih platformi" - Naša Mesta\nNaslovna Gradovi i opštine „Građani sve svesniji upotrebljivosti elektronskih platformi“\n„Građani sve svesniji upotrebljivosti elektronskih platformi“\n„Digitalizacija i razvoj elektronske uprave deo su reformskog procesa na koji smo izuzetno ponosni, a naši građani postaju sve svesniji upotrebljivosti elektronskih platformi. Više od 320 hiljada građana i 13 hiljada privrednih subjekata je tokom prethodne godine dobilo eSanduče, a 225 hiljada njih primilo je bar jedan dokument do marta 2021. godine“, poručila je ministarka državne uprave i lokalne samouprave Marija Obradović u svom obraćanju učesnicima 21. Beogradskog ekonomskog foruma.\nOna je istakla da je dvogodišnji Program razvoja elektronske uprave u Republici Srbiji, kojim je predviđen razvoj više od 300 novih elektronskih usluga i servisa za građane i privredu, utro put izgradnji najsavremenije digitalne administracije, a Strategija reforme javne uprave u svoj fokus stavila korisnike, na prvom mestu građane, zatim privredu, pa i same državne službenike.\n„Samo tokom protekle godine institucije javne uprave su 10 miliona puta koristile eZUP, odnosno razmenile podatke iz službenih evidencija, čime smo smanjili odlazak građana pred šaltere, štedeći im dragoceno vreme i novac“, naglasila je Obradović.\nPrema njenim rečima, veliki pomak ostvaren je i na lokalnom nivou, jer je Programom za reformu sistema lokalne samouprave u Srbiji za narednih pet godina, koji je Vlada donela u julu ove godine, prvi put u državi kreiran dokument javne politike kojim se planski pristupa daljem razvoju sistema lokalne samouprave.\nObradović je navela da je MDULS nastavilo reformski proces i tokom pandemije Kovid 19, istakavši da su osnovne funkcije jedinica lokalne samouprave uspešno izvršavane, državne mere dosledno primenjivane, a imunizacija stanovništva nastavlja da se sprovodi uz snažnu podršku eUprave.\n„Srbija kontinuirano ulaže značajne napore da svoju javnu upravu reformiše i uskladi je sa standardima koji preovlađuju u Evropskoj uniji, ali, pre svega, sa ciljem da je učini efikasnijom, transparentnijom, odgovornijom i po meri svih nas“, zaključila je ministarka i zahvalila evropskim partnerima na podršci koju pružaju političkim, ekonomskim i društvenim reformama u čitavom regionu.\n21. Beogradski ekonomski forum održan je 04. i 05. oktobra, a ministarka Obradović obratila se na panelu o novim reformskim programima Vlade Srbije za period 2021-2023. godine.\nPrethodni tekstTuristička organizacija Srbije raspisala konkurs za dodelu nagrade Turistički cvet za 2021. godinu\nSledeći tekstVojvođanske lokalne samouprave uključene u evropsku bazu projekata finansiranih spolja\nOpština Rača otvorila Jedinstveno upravno mesto\nValjevo traži rešenje da sačuva apoteku – Iskustvo Novog Sada može...


Izvor: Radio Televizija Vojvodine, 21.Jun.2021, 07:45\n"U nedelju 20. juna, Anatolij Antonov, vratio se u Vašington i preuzeo dužnosti", navodi se u tvitu ruske ambasade.\nAntonov je stigao je u nedelju oko 18.00 sati po lokalnom vremenu u Vašington, a nekoliko časova pre dolaska u glavni grad SAD, sa ruskim diplomatama sreo se u Njujorku na aerodromu DŽon F. Kenedi.\nAmerički Stejt department i Bela...\nPogledaj vesti o: Ambasador Rusije, Twiter, Nju Jork\nB92: "Anatolij Antonov se vratio"\nAnatolij Antonov, ruski ambasador u SAD, vratio se u Vašington i ponovo preuzeo dužnost, pošto je tri meseca bio na konsultacijama u Moskvi, saopštila je ruska ambasada u Americi. . "U nedelju 20. juna, Anatolij Antonov, vratio se u Vašington i preuzeo dužnosti", navodi...\nIzvor: Vostok.rs, 21.Jun.2021\nAmbasador Rusije u SAD Anatolij Antonov izjavio je odmah po povratku u SAD da je Rusija spremna na konstruktivni dijalog kako bi se rešili problemi u bilateralnim odnosima. Međutim, sankcije koje je najavila Bela kuća nisu taj signal koji je dat nakon samita predsednika SAD i Rusije Džozefa Bajdena...\n03:53: Uživo: Ivana Španović druga\n00:19: UŽIVO (Olimpijske igre 11. dan): Španović "napada" medalju, ka...


Saša Obradović je na mestu stručnog štaba Crvene zvezde zamenio Dragana Šakotu, a nekadašnji reprezentativac je dan nakon zvaničnog predstavljanja prionuo na posao.\nBio je to trening upoznavanja, a na očekuje se da će crveno-beli pojačavati intenzitet rada, s obzirom na to da su sva takmičenja otkazana, te da je pred njima letnja pauza.\nObradović je radio sa igračima koji su trenutno na raspolaganju i koji bi trebalo da čine okosnicu tima za narednu sezonu, a oni su imali priliku da se upoznaju s njim i novim stručnim štabom, koji čine Milenko Bogićević, sa kojim Obradović sarađuje 14 godina, kondicioni trener Duško Marković koji Sašu “prati” punu deceniju i pomoćnik iz Lokomotive Bogdan Karaičić.\nNa današnjem treningu, Obradović je na raspolaganju imao i nekoliko igrača FMP-a, Stefana Pota, Aleksu Radanova, Aleksu Uskokovića i Ognjena Kuzmića, kao i talente iz Zvezdinog pogona Marka Pavićevića i Lazara Vasića.\nObradović je sa Crvenom zvezdom potpisao ugovor na dve plus jednu sezonu, na Mali Kalemegdan stiže posle epizode u Monaku.\n"ČOVEČE, KONTRADIKTORAN SI!" Amerikanka OBRUSILA Novaku: "Bilo bi lepo kada bi nas podržao, a ne da KVARIŠ PRILIKU! Lako je tebi..."\nPodsetimo, sva košarkaška takmčenja su suspendovana, a Crvena zvezda će i naredne sezone nastupati u Evroligi.\nPrvi trening Saše Obradovića


Cera je sam svoj računovođa - InfoVranjske\nCera je sam svoj računovođa\nKabinet gradonačelnika, Sekretarijat za obrazovanje, kulturu, sport, omladinu i informisanje i Sekretarijat za finansije i privredu nikada nisu videli finansijske izveštaje Književne zajednice, niti su ikada pružali knjigovodstvene usluge ovom udruženju građana\nOvih dana po štampi se mogu videti različita otvorena pisma koja Miroslav Cera Mihailović, urednik Književne zajednice „Borisav Stanković“, revnosno odašilje medijima i u kojima nastavlja sa obmanjivanjem javnosti da, uprkos, kako tvrdi, njegovom transparentnom poslovanju, neki političari i mediji hoće da ga unište. Istovremeno, sve službe Gradske uprave na koje se on u tim pismima poziva, shodno Zakonu o slobodnom pristupu informacijama od javnog značaja na koji su se pozvale „Vranjske“ , tvrde da nikada nisu vodile računovodstvo ili imale uvid u finansijsko poslovanje ovog udruženja građana.\nPodsećamo, Gradsko veće, na svojoj 50. sednici 26. aprila, jednoglasno nije prihvatilo ni finansijski, ni izveštaj o radu Književne zajednice „Borisav Stanković“ za 2009. godinu, kao ni izveštaj o realizaciji 44. Borine nedelje. Na taj način udruženje građana KZ je skinuto sa budžeta Grada. Mihailoviću se odluka, po kojoj će posle dvadeset godina na morati da sjaše sa budžetskih jasli, i konačno počne nešto i da radi, nije nimalo svidela pa se dao u akciju. U tome ga je podržala grupica pisaca koja je u celu priču uključena od početka, pa su samim tim itekako upućeni ali im odgovara da se prave neobavešteni preteći da će vratiti nagrade, udruženje pisaca iz susednog okruga i jedan književni časopis. Oni zajedno protestuju kod republičkog ministra za kulturu protiv ovog „antikulturnog i anticivilizacijskog čina Gradskog veća Vranja“. Udruženje književnika Srbije (UKS) paralelno se oglašava saopštenjem, koje je potpisao predsednik Srba Ignjatović, nazivajući odluku ovdašnjeg Gradskog veća „cicvarićevskim insinuacijama i njihovim varijacijama, koje na plenumima prete okupacijom Vranja retrogradnim i nakaznim pojavama“. I sve ovo samo zato što Mihailović redovno podnosi finansijske izveštaje, koje niko nije video. Nije nego! Uprkos činjenici da ga je Gradsko veće donelo odluku koju ne može da promeni ni republički ministar za kulturu, jer to nije u domenu njegovih ingerencija, pomenuti plaču i kukaju. A kako i ne bi – ostali su bez dugogodišnje „tezge“. Sada Grad Vranje, kao osnivač i finansijer manifestacije „Borina nedelja“, ima pravo da odredi novog organizatora, nekog od „budžetlija“, a udruženje građana Književna zajednica „Borisav Stanković“ ostaje Mihailoviću i UKS (koje je učestvovalo u osnivanju kako ističe sada obavešteni Ignjatović), pa mogu da se bace na nove aktivnosti, ali ovoga puta sopstvenom trošku.\nMihailović u međuvremenu na sva zvona oglašava: „Književna zajednica je ne jednom, već uvek kada je bilo koji organ Gradske uprave to od nje zatražio, svu potrebnu dokumentaciju i dostavljala, o čemu postoje i potvrde Pisarnice. Farsa oko režiranja ovog „slučaja“ kulminira činjenicom da Zajednica uopšte i nema sopstvenu finansijsku službu, već tu vrstu usluge njoj pruža Služba za obrazovanje, kulturu, sport, omladinu i informisanje Gradske uprave, tako da njeno poslovanje transparentnije ne može biti. Bilo koji organ grada, bukvalno u svakom trenutku, ima potpuni uvid u svaki dinar i svaku transakciju na njenom računu. Time je ovaj svojevrsni nonsens, ovaj apsolutni paradoks, doveden do apsurda“.\nAli ako koza laže, rog ne laže. Postupajući po Rešenju poverenika za informacije od javnog značaja, gradonačelnik Miroljub Stojčić nam je dostavio kopije završnih računa Književne zajednice „Borisav Stanković“, takozvane bilanse uspeha, za period 2005 – 2009. jer druge papire ne poseduju. Ovi završni računi, međutim, nisu finansijski izveštaji jer u njima nema detaljnih podataka o trošenju novca poreskih obveznika na manifestaciji „Borina nedelja“. Za te podatke Stojčić nas upućuje da se obratimo direktno Književnoj zajednici, gde smo dobili krajnje ciničan i neozbiljan dopis u kome, između ostalog, ponavljaju da Književna zajednica nema sopstvenu službu računovodstva i finansija, već da im tu vrstu usluga pruža Grad Vranje, preciznije Sekretarijat za obrazovanje, kulturu, sport, omladinu i informisanje. Dodaju, da se sva tražena dokumentacija nalazi u pomenutoj službi i da se obratimo njima, što smo i učinili. U kratkom vremenskom roku, a opet postupajući po Rešenju poverenika za informacije od javnog značaja, dostavili su nam dopis koji je potpisala Mirjana Savov, načelnica Sekretarijata. U dopisu stoji da Sekretarijat nikada nije vodio računovodstvo ili knjigovodstvenu dokumentaciju za Književnu zajednicu „Borisav Stanković“. Ovu deletanost je do 2003. godine, pojašnjava Savov, obavljalo Računovodstvo ustanova u kulturi, koje je bilo u sklopu tadašnjeg Odseka za obrazovanje, kulturu, sport i informisanje (oni su, međutim, za KZ uradili takozvani bilans uspeha u koji smo već imali uvid jer smo ga dobili iz kabineta gradonačelnika, a ne finansijski izveštaj prim.aut).\nNakon 2003, novom sistematizacijom poslova Opštinske uprave opštine Vranje, Računovodstvo ustanova kulture pripaja se novoformiranom Sekretarijatu za finansije i privredu opštine Vranje. Na kraju se, na isti način, obraćamo i ovom Sekretarijatu, gde od načelnice Dragice Nastić saznajemo da ni oni nikada nisu radili računovodstvene poslove za Književnu zajednicu, odnosno da sve kopije računa, ugovora i drugih dokumenata kojima se pravdaju sredstva dodeljena iz budžeta Grada, poseduje Miroslav Cera Mihailović.\nPreostaje nam da posle ove duge „vožnje“ pred cenjenim čitalaštvom zaključimo da su sve službe gradske uprave na koje se Književna zajednica „Borisav Stanković“ do sada pozivala, demantovale da su ikada radile poslove računovodstva za njih ili imale uvid u njihove finansijske izveštaje. Uprkos tvrdnjama u kojima to negira, sve ukazuje da ovo udruženje građana ipak ima sopstvenu finansijsku službu koju vodi lično Mihailović.\nŠto se predsednika UKS tiče, on bi mogao da razmisli pre nego što se isprsi i potpiše još neko saopštenje poput onog u kome je „značajan broj časnih i uglednih ljudi, u prvom redu književnika, iskazao principijelno negodovanje zbog stvaranja takve atmosfere i odluka kojima se dovodi u pitanje sve: jedna značajna nagrada, njeni dobitnici, učesnici manifestacija i njeni organizatori“. Jer, zaista, kome posle svega verovati: „novim Ždanovima i „komesarima“ ili ljudima od imena i dela“?


Nike MERCURIAL VAPOR 14 ACADEMY su dečije patike za fudbal iz Mercurial linije. Mercurial Vapor 14 idu korak dalje sa inovacijama i donose kvalitet više. Još bolja trakcija na terenima sa veštačkom travom – to je cilj. Second-Skin Fit tehnologija donosi vrhunsku udobnost, tako da ćete ove patike osećati kao drugu kožu. Sintetički materijali od kojih je izrađeno gornjište omogućavaju vam da svoj talenat i kreativnost pokažete u punoj brzini. Nike Sport Resarch Lab je u svojim istraživanjima analizirala kretanje igrača i na osnovu tih podataka je dizajniran gumeni đon sa malim kramponima, koji omogućava lakše i bolje višesmerno kretanje tokom igre. Ove patike su stvorene za fudbal. Igrajmo fudbal, volimo fudbal. SPECIFIKACIJA PROIZVODA: Gornji deo: sintetički materijali Namenjene za igru na terenima sa veštačkom travom.


SNSD odbio glasati za srpski jezik u FBiH. Dušanka Majkić ima suludo objašnjenje: To je podvala – Raport.ba\nSNSD odbio glasati za srpski jezik u FBiH. Dušanka Majkić ima suludo objašnjenje: To je podvala\n28.04.2021 16:22 Autor: Raport.ba\nZamislite da 25 godina nemate osnovno ljudsko pravo na maternji jezik i pismo i da vam konačno neko ponudi tu mogućnost, a vi je odbijete jer se bojite da će još neko dobiti to pravo. Uživate u svojoj obespravljenosti kako biste vi i dalje mogli drugima uskraćivati prava. Upravo za takav scenario juče su glasali delegati srpskog naroda (SNSD) u Domu naroda PS BiH, piše Buka.\nTagovi: Denis Bećirović Doma naroda BiH Dušanka Majkić srpski jezik\nMajkić: Srpski predstavnici neće podržati uvođenje jedinstvenog broja za hitne situacije 112\nČija Majkić crnu vunu prede: Uz ozbiljne prijetnje Izetbegoviću Dušanka najavila šta će se desiti ako bude smijenjen Nebojša Radmanović


DS: Osuđujemo povampirenje prošlosti u Višegradu | Autonomija\nDS: Osuđujemo povampirenje prošlosti u Višegradu\n"Odmah smeniti Branku Bežanov iz Skupštine Novog Sada"\nDemokratska stranka osudila je danas način na koji je u Višegradu, u Bosni i Hercegovini, obeležena godišnjica hapšenja komandanta Jugoslovenske vojske u otadžbini generala Dragoljuba Mihailovića i ocenila da je tu reč o „gruboj zloupotrebi i nasilju nad sutrašnjicom“.\n„Lični odnos, vera i zablude ne mogu biti temeljna odrednica, lice i naličje jedne politike koja pretenduje da bude uvažena, kao ni osnova za građenje veza i poverenja u ime opšteg interesa. Zajedničko dobro nije nesreća i patnja. U svakom izražavanju stava, posebno onako demonstrativnog i teatarskog, postoji namera. Juče je viđena opasna, razgrađujuća i onespokojavajuća. Ikonografija iz memljivog fundusa nije pojavnost nijednog savesnog i odgovornog pojedinca i pokreta“, navodi se u saopštenju DS-a.\nTa stranka je ocenila da je pogrešno i štetno „sužanjski žudno“ prihvatati ideologiju i uniforme iz prošlog veka.\n„Narod nikada nije u iluzijama oskudevao, jeste u boljem životu. Ne dopustimo da se prozirne ambicije i težnje za oživljavanjem raskola uvuku ponovo i iscrtaju podele“, dodaje se.\nPripadnici i simpatizeri Ravnogorskog četničkog pokreta okupili su se u nedelju u Višegradu kako bi odali počast vođi četnika u Drugom svetskom ratu Dragoljubu Draži Mihailoviću. Skupu povodom obeležavanja 73. godišnjice hapšenja Mihailovića prethodilo je postrojavanje pripadnika tog pokreta.\nNovosadski DS: Odmah smeniti Branku Bežanov iz Skupštine Novog Sada\nKoalicija političkih organizacija i interesnih grupa koja upravlja Novim Sadom dužna je da odmah smeni zamenicu predsednika Skupštine grada Branku Bežanov zbog njenog „učešća u skupu četnika u Višegradu“, saopštio je danas Gradski odbor Demokratske stranke u Novom Sadu.\nBežanov je u nedelju, u okviru delegacije Pokreta obnove Kraljevine srbije (POKS) čija je funkcionerka, prisustvovala četničkom skupu u Draževini pored Višegrada, za koji je rekla da je „ponosna sam što je odala poštu Draži Mihailoviću, te da bi to trebalo da uradi svaki Srbin koji voli svoju otadžbinu“.\n„Tobožnja smotra četnika na području Višegrada je primitivna cirkuska predstava sa opasnim porukama upućenim ostalim narodima koji zajedno sa Srbima žive u Bosni i Hercegovini i čitavom prostoru bivše Jugoslavije u kojoj nijednom gradskom funkcioneru nije bilo mesto“, ocenila je DS.\nNovosadski DS je ocenio da je jedini način da se gradska vlast ogradi od nastupa Branke Bežanov u „višegradskoj paradi lažnog patriotizma i istinskog šovinizma“, jeste da je smeni sa visokog položaja koji, prema njihovom mišljenju – sada nezasluženo zauzima.\nKako se navodi, Odbornička grupa DS u Skupštini Novog Sada će pokrenuti inicijativu za smenu Branke Bežanov, a stranka dodaje da očekuje da tu inicijativu podrže Liga socijaldemokrata Vojvodine i druge organizacije u vladajućoj koaliciji koje se deklarišu kao levičarske, građanske i antifašističke.\n„Verbalne osude ili neslaganje sa onim što se juče događalo u Višegradu, u ovom slučaju nisu i ne mogu biti dovoljne, jer ovo nije prvi postupak sadašnje gradske vlasti u kojem se otvoreno negiraju ili relativiziju istorijske činjenice o Drugom svetskom ratu i ratovima izazvanim raspadom bivše Jugoslavije“, dodala je DS.\nU saopštenju se podseća da je sadašnja gradska vlast u Novom Sadu, usvojila odluku o podizanju spomenika onima koji su streljani od strane komunističe vlasti posle oslobođenja Novog Sada u Drugom svetskom ratu, među kojima, ima i „osuđenih zločinaca i saradnika okupatora“.\n„Nedavno je sasvim slučajno otkriveno kako je gradska vlast u Novom Sadu finansirala štampanje knjige o Ratku Mladiću, kojem se u Međunarodnom sudu u Hagu sudi za najteže ratne zločine. Istinski antifašisti ne bi Branku Bežanov više gledali ni dana na mestu zamenice predsednika Skupštine grada, niti bi ostali u gradskoj vlasti sa onima koji ne žele da je smene“, dodala je DS.


Beograd: Mark Kašnjeti osuđen na dvije godine\nBivši pripadnik Oslobodilačke vojske Kosova (OVK) Mark Kašnjeti osuđen je danas u Višem sudu u Beogradu na dvije godine zatvora, zbog ratnog zločina nad Srbima u\nPrizrenu juna 1999. godine.\nSudsko vijeće Odeljenja za ratne zločine ocijenilo je da je Kašnjeti kriv što je 19. juna naoružan automatskom puškom, sa neidentifikovanim pripadnicima OVK, najprije kidnapovao oštećene Ljubomira Zdravkovića i Božidara Đurovića i uz prijetnju da će ih\nubiti, sproveo do dvorišta jedne kuće gdje ih je držao zatvorene više sati.\nKašnjeti ih je, kako je sud utvrdio, nakon toga odvezao do prizrenskog naselja Ortokol i naredio im da odu u Srbiju "ako žele da ostanu u životu".\nPredsjednica sudskog vijeća sudija Vinka Behara Nikićević kazala je da je oštećeni Đurović prepoznao Kašnjetija kao izvršioca krivičnog djela.\nSud nije prihvatio Kašnjetijevu odbranu koji je tvrdio da je bio u knjižari za vrijeme izvršenja djela, jer, kako je rekla sudija Behara Nikićević, odbrana je sračunata na izbjegavanje krivične odgovornosti.\nKašnjetiju će biti produžen pritvor u kojem se nalazi od aprila, jer je njegovo mjesto prebivališta na Kosovu, pa postoji mogućnost da pobjegne.


Predsednik Kine Si Đinping je „najopasniji“ po slobodu društva, kaže Džordž Soros : Južne vesti\nPredsednik Kine Si Đinping je „najopasniji“ po slobodu društva, kaže Džordž Soros\n19:12, 25. 1. 2019.\nSoros je ove godine svu paljbu usmerio ka Kini\nMilijarder i filantrop Džordž Soros je iskoristio govor na Svetskom ekonomskom forumu u Davosu da pokrene oštar napad na Kinu i njenog predsednika Si Đinpinga.\nSoros je upozorio da veštačka inteligencija i mašinsko učenje može da se iskoristi za totalitarnu kontrole u zemlji.\nOn je rekao da ovaj scenario predstavlja „opasnost bez presedana".\nMeđutim, rekao je da su Kinezi njegov „glavni izvor nade".\n„Kina nije jedini autoritarni režim na svetu, ali je najbogatija, najjača i tehnološki najnaprednija", rekao je on, ističući zabrinutost zbog Rusije pod vlašću Vladimira Putina.\n„To čini Si Đinpinga najopasnijim oponentom otvorenog društva", rekao je.\nSoros, istaknuti donator Demokratske partije SAD, takođe je kritikovao stav Trampove administracije prema Kini.\n„Umesto vođenja trgovinskog rata sa praktično celim svetom, SAD bi trebalo da se usredsrede na Kinu", rekao je on.\nŠire gledano, Soros je upozorio da bi represivni režimi mogli da koriste tehnologiju za kontrolu svojih građana, što je nazvao „smrtnom pretnjom otvorenim društvima".\nSoros je kritikovao i Đinpinga i Trampa\nBiznismen mađarskog porekla, koji je preživeo nacističku okupaciju uz falsifikovane dokumente, stekao je bogatstvo berzanskim potezima u doba devalvacije britanske funte, događaja poznatog kao Crna sreda.\nBesplatne kape s bućkom i još devet činjenica o Davosu\nUpravo su ga njegove filantropske i političke aktivnosti učinile faktorom razdora u SAD, Evropi i šire.\nPotrošio je milijarde sopstvenog novca na finansiranje projekata o ljudskim pravima, kao i na liberalne demokratske poduhvate širom sveta. Poslednjih godina je postao česta meta napada desničarskih grupa zbog podrške liberalnim režimima.\nMnoge od kritike koje mu se upućuju označene su kao antisemitske.\nProšle godine je sumnjivi paket pronađen u poštanskom sandučetu u njegovoj kući u Njujorku.\nSoros je prošlogodišnji govor u Davosu iskoristio za kritiku gigantske tehnološke kompanije poput Fejsbuka i ono što je smatrao njihovim nagrizajućim efektom na demokratske sisteme.\nAli ove godine je sav gnem usmerio prema Pekingu, a posebno kontroverznom investicionom planu „Pojas i put", koji finansira putne, železničke i pomorske veze kako bi se ojačala trgovina sa zemljama širom sveta.\n„Projekat je napravljen da promoviše interese Kine, a ne interese zemalja primalaca", rekao je on.\n„Njegovi ambiciozni infrastrukturni projekti uglavnom su finansirani kreditima, a ne grantovima, a strani zvaničnici su često bili podmićivani da ih prihvate."


Vulin predao Moskvi tajne snimke ruskih opozicionara poslije kojih su uhapšeni - CdM\nAleksandar Vulin, Foto: Vlada Srbije\nMinistar policije Aleksandar Vulin u maju ove godine sastao se sa sekretarom za nacionalnu bezbjednost Rusije Nikolajem Patruševim, kom je predao snimke Bezbjedonosno informativne agencije (BIA) sa informacijama o sastanku ruskih opozicionih lidera u Beogradu, saznaje Nova.rs.\nPodsjetimo, ranije je objavljena informacija da su Rusija i Srbija u tajnosti formirali zajedničku radnu grupu za borbu protiv obojenih revolucija, čiji je zadatak da guši masovne demonstracije građana. Pored toga, zajedničko tijelo srpske i ruske vlasti trebalo bi da vrši nadzor nad opozicionim liderima, nezavisnim medijima i organizacijama civilnog sektora.\nSumnje da postoji zajednička koordinacija vlasti u Rusiji i Srbiji oko suzbijanja masovnih demonstracija i da se razmjenjuju iskustva na ovu temu, dodatno su podgrijane nakon sastanka koji je Vulin imao sa Patruševima uoči posljednjeg protesta u subotu.\nDa su “obojene revolucije” tema njihovih razgovora, moglo se pročitati u zvaničnom saopštenju Ministarstva unutrašnjih poslova nakon nedavne posjete Vulina Moskvi.\nU njemu je, između ostalog pisalo, da je na njihovom sastanku “istaknuto da su ‘obojene revolucije’ postale, već tradicionalni instrument politike određenih centara moći i zemalјa koje imaju za cilј narušavanje državnosti i gubitak suvereniteta pod izgovorom demokratizacije”. Konstatovano je takođe da se “slobodne zemlјe moraju tome oduprijeti”.\nPrema nekim informacijama, pomenuta Radna grupa za borbu protiv obojene revolucije postojala je i sredinom prošle godine, kada je Uprava za sprječavanje pranja novca napravila spisak poznatih novinara, nevladinih organizacija i udruženja građana i od banaka zatražila uvid u sve njihove transakcije od 1. januara 2019. godine.\nU maju sastanak koji je rezultirao hapšenjem opozicionara\nNa sastanku koji su Vulin i Patrušev održali krajem maja, ministar policije je, kako saznaje Nova s , predao zvaničniku iz Moskve snimke sastanka ruskih opozicionara u Beogradu, koje je napravila BIA, a na kojima su zapisi razgovora opozicionara Andreja Pivovarova i Vladimira Kara-Murza.\nUbrzo nakon sastanka, objavljena je vijest da je Pivovarov uhapšen tako što je izveden iz aviona u Sankt Peterburgu i sada mu prijeti kazna do šest godina zatvora zbog „učestvovanja u radu u nepoželjnoj organizaciji“.\nInformaciju o hapšenju Pivovarova objavio je upravo Kara-Murza, tvrdeći da su predsjednik Rusije Vladimir Putin i njegov bjeloruski kolega Aleksandar Lukašenko „bukvalno blizanci“.\nKara-Murza se oglasio zbog informacija da je ministar policije Vulin dostavio Patruševu snimke njegovih razgovora sa Pivovarovim, rekavši da je dirljiva spremnost srpskih vlasti da „stane na zadnje noge pred velikog rata iz Kremlja“.\nNedavno je srpski ministar ponovo posjetio Moskvu. Vulin i Patrušev su nakon sastanka najavili stvaranje zajedničke „radne grupe za borbu protiv obojenih revolucija“, čiji će zadaci biti sprječavanje demonstracija i stalno praćenje opozicionih aktivista, nevladinih organizacija i nezavisnih novinara.\n„Dirljiva je spremnost aktuelnih srpskih vlasti da stanu na zadnje noge pred velikog brata iz Kremlja. Sada je jasno o kakvoj su ‘bezbjednosnoj saradnji’ Patrušev i Vulin govorili na sastanku sredinom maja, na kom su prenijeti transkripti prisluškivanih razgovora“, napisao je on u svom autorskom tekstu.\nOvim povodom oglasio se i Mihail Hodorkovski, kritičar Kremlja i bivši naftni tajkun.\n„Srpska tajna policija, ispostavilo se, snima razgovore ruskih aktivista i propušta ih u FSB (Federalnoj službi bezbjednosti prim.aut). Istorija ne uči, ali Hag čeka“, napisao je on na društvenoj mreži Twitteru.\nI dok je kompletna demokratska javnost u Rusiji zgoržena saznanjem da srpska vlast potkazuje ruske opozicionare kako bi zadržala blagonaklonost Moskve, ministar policije Aleksandar Vulin se ne izjašnjava ovim povodom.\nTagsAleksandar Vulin Kremlj Rusija Srbija tajni dokumenti tajni snimci\nGremlini su zla stvorenja,tu nema ništa neočekivano.\nNeka je, svaka mu čast\nLiči mi na guštera.\nNe znam sta su Rusi očekivali od naše Slavjanske brace zvanih Serbi\nKakvo je ovo podaništvo bez imalo dostojanstva, a ovamo sa zemljama regiona izigravaju nekakvu “silu”, kakvi jadi.


NOVI PAZAR: Meho Omerovic: Ugljaninov govor nije dobar za Bosnjake - SJENICA.com forum\nSJENICA.com forum » Vijesti - Vase i nase » Vijesti iz Sandzaka » NOVI PAZAR: Meho Omerovic: Ugljaninov govor nije dobar za Bosnjake\nPoslanik Socijaldemkratske partije Srbije Meho Omerović ocenio je večeras da je govor predsednika Bošnjačkog nacionalnog veća Sulejmana Ugljanina na protestu u Novom Pazaru ratnohuškački i da nije u interesu Bošnjaka.\nUgljanin je ranije danas u Novom Pazaru pred više stotina građana nazvao Srbiju "šovinističkom tvorevinom" i dodao da će učiniti sve da je demokratizuju, pa "makar doveo i NATO".\n"Ukoliko pošaljete ovakvu poruku, pozivate Nato da brani prava Bošnjaka, onda se nemojte iznenaditi ako se sutra jave grupacije srpskih nacionalističkih grupa koje će zakazati svoje mitinge kao odgovor", kazao je Omerović, koji je predsednik skupštinskog Odobra za ljudska i manjinska prava.\nOmerović je dodao da je žalosno da Ugljanin težak položaj Bošnjaka zloupotrebljava kroz davanje štetnih izjava, istakavši da je on poslednji čovek koji to sme da učini.\n"Kada je bio ministar, tada je po njemu sve bilo idealno, teklo su med i mleko i tada se nije pominjao teror koji vrši držzava nad Bošnjacima, niti su smetali zakoni po kojima se radi", kazao je on.\nNaglasio je da Ugljanin prekršio Ustav i zakone, jer je zloupotrebio instituciju Bošnjačkog nacionalnog veća organizovanjem mitinga i ocenio da je sve to on učinio u cilju lične promocije.\n"On zakonom predviđenu instituciju zloupotrebljava i stavlja u funkciju svojih ličnih ambicija i želje da bude prisutan u javnosti pošto poto", kazao je Omerović.\nbosnjake, dobar, govor, meho, nije, novi, omerovic, pazar, ugljaninov


Šarović: SDS podržala dva zakona, na tome se vjerovatno neće stati - FILTER\nMirko Šarović, lider SDS-a, rekao je da je ova stranka slične brige preživjela prije 15 godina te da ima iskustvo sa visokim predstavnikom.\n“Ova kriza ima potencijal da se produži i moramo razmišljati kako se kretati u tom procesima”, rekao je Šarović dodajući da je Parlament BiH jedino mjesto gdje se mogu donositi odluke, te da visoki predstavnik nema pravo da nameće zakone.\nTakođe naglasio je da je SDS podržala dva zakona koja su pred poslanicima te da se na tome vjerovatno neće stati.\n“Ovo je jedan od najdelikatnijih trenutaka za BiH”, rekao je Šarović.\nTakođe, naglasio je da smatra da fokus Srpske ne treba da bude na sadržaju odluke već na činjenici da se zakoni ne mogu nametati u zemlji koja hoće da bude suverena.\nGovoreći o mogućnosti sastavljanja koncentracione vlade, Šarović je rekao da SDS neće učestvovati u tome.\nKada je riječ o novom visokom predstavniku, Šarović je rekao da vjeruje da neće posegnuti za bonskim ovlaštenjima jer bi to bilo produbljivanje krize u BIH sa nesagledivim razmjerama.\nPodsjetimo, u toku je posebna sjednica Narodne skupštine Republike Srpske na kojoj će biti riječi o izmjenama Krivičnog zakonika Republike Srpske i Prijedlogu zakona o neprimjejnjivanju odluke visokog predstavnika kojom se donosi Zakon o dopuni Krivičnog zakona BiH.\nPosebna sjednica Narodne skupštine Republike Srpske, održava se nakon što je Valentin Incko, visoki predstavnik u BiH nametnuo izmjene Krivičnog zakona BiH kojim se između ostalog zabranjuje negiranje genocida.\nKao odgovor na ovu Inckovu odluku, poslanici NSRS na posebnoj sjednici koja je zatvorena za javnost, gotovo je sigurno usvojiće izmjene Krivičnog zakona RS, kojim se zabranjuje da se Republika Srpska naziva genocidnom tvorevinom, dok će drugim zakonom, Inckova odluka biti odbačena.\nTags: Mirko Šarović\nPrethodna Do kad će trajati visoke temperature?\nSledeća Lideri političkih stranaka iz Srpske potpisali zaključke


Rezultati poslovanja društava za osiguranje u osiguranju od autoodgovornosti u Srbiji u 2016. godini\nKljučne reči: osiguranje, motorno vozilo, autoodgovornost, premija, štete, ostvareni rezultati\nOsiguranje vlasnika motornih vozila od odgovornosti za štete pričinjene trećim licima na prvom je mestu po obimu u strukturi poslova svih vrsta neživotnih osiguranja u Srbiji. Zbog obaveznog karaktera i potrebe da se što bolje zaštite interesi velikog broja trećih oštećenih lica kao korisnika osiguranja, ali i vlasnika motornih vozila kao osiguranika, ova vrsta osiguranja, pored naučne i stručne, izaziva interesovanje i šire društvene javnosti.\nU radu se analiziraju ostvareni rezultati poslovanja u celini i po društvima za osiguranje koja su u 2016. godini obavljala poslove osiguranja od autoodgovornosti u Republici Srbiji. Prikazan je obim poslova preko broja zaključenih osiguranja, iznosa ostvarene bruto premije osiguranja, broja i iznosa likvidiranih i rezervisanih zahteva za naknadu štete i tehničkih rezervi osiguranja, a ostvareni rezultati preko racio brojeva, merodavnog tehničkog rezultata i dobitka, odnosno gubitka.\nAnaliza ostvarenih rezultata osiguranja od autoodgovornosti ima za cilj da se sagleda dovoljnost premijskog sistema za pokriće šteta i drugih obaveza u skladu sa zakonom u celini i po društvima za osiguranje, što može poslužiti i za uporednu analizu.


Uhapšenima sa 77 kilograma heroina određen pritvor\n► Uhapšenima sa 77 kilograma heroina određen pritvor\nTužilac za organizovani kriminal naredio je, nakon saslušanja, sprovođenje istrage protiv trojice osumnjičenih Mladena Novakovića, Saše Nikolića i Velibora Cvetkova, zbog sumnje da je ta organizovana kriminalna grupa izvršila krivično delo neovlašćena proizvodnja i stavljanje u promet opojnih droga.\nKako je saopštilo Tužilaštvo za organizovani kriminal, ta grupa je od početka avgusta do danas iz Turske nabavljala velike količine heroina, koje su bile namenjene krajnjim korisnicima na teritoriji Beograda i Srbije.\nS obzirom na izuzetnu čistoću odnosno kvalitet heroina, članovima te rganizovane kriminalne grupe ta prodaja donosila je višemilionsku zaradu, a vođa grupe sumnjiči se da je jedan od najvećih distributera heroina na teritoriji Srbije, koji je snabdevao i druge kriminalne grupe, navedeno je u saopštenju.\nPrilikom pretresa lica, kao i više skrivenih lokacija na teritoriji Beograda, pronađeno je oko 77 kilograma heroina, i oko pola kilograma kokaina, čija se ulična vrednost procenjuje na oko pet miliona evra, a tom prilikom oduzeto je i više skupocenih automobila i jedan motocikl.\nTužilac za organizovani kriminal je nakon saslušanja predložio sudiji za prethodni postupak Posebnog odeljenja Višeg suda u Beogradu da se za sva tri lica odredi pritvor.


Avionska nesreća u Pakistanu\nPakistanski vatrogasci nastoje da ugase požar na mestu avionske nesreće u Pakistanu, 28. novembar, 2010.\nVlasti u Pakistanu su saopštile da je prilikom pada teretnog aviona rano jutros u Karačiju, poginulo najmanje 12 ljudi.\nNavodi se da je letelica ruske proizvodnje „Iljušin-76“, gruzijske kompanije „Sanvej“, pala na rezidencijalni deo grada ubrzo posle uzletanja i da se nekoliko kuća zapalilo. Policija je saopštila da je u nesreći poginulo svih osam članova posade, među kojima su sedam Ukrajinci koji su najpre identifikovani kao Rusi.\nVlasti su saopštile da su poginula i četiri lokalna radnika na zemlji. Nadležni iz vazduhoplovne službe je saopštio da je avion prevozio humanitarnu pomoć u sudansku prestonicu Kartum. Lokalni mediji izveštavaju da je letelica pala na stambeni kompleks pomorskih oficira, ali da većina zgrada još nije završena i da se veruje da se u njih još niko nije uselio.\nNadležni iz vazduhoplovne službe kažu da pilot nije izvestio kontrolni toranj u Karačiju da ima bilo kakve probleme sa letelicom. Početkom meseca u avionskoj nesreći u Karačiju, koja se takođe dogodila ubrzo posle uzletanja, pogunula je 21 osoba.


Bivši evropski lideri traže sankcije Izraelu - Klix.ba\nSvijet Bivši evropski lideri traže sankcije Izraelu\nBivši evropski lideri traže sankcije Izraelu\n10.12.2010. u 15:11\nGrupa od 26 bivših evropskih lidera pozvala je uvođenje oštrih mjera protiv Izraela, zbog politike naseljavanja okupirane Zapadne obale i odbijanja da se poštuje mđunarodno pravo, prenijeli su u petak izraelski mediji.\nU pismu, upućeno rukovodstvu Evropske unije i vladama 27 zemalja članica, potpisnici, uključujući bivše šefove država, ministre i predsjedavajuće evropskih organizacija, kritikuju politiku Izraela. Oni ističu da jevrejska država "kao i svaka druga zemlja" mora osjećati posljedice i platiti cijenu za kršenje međunarodnog prava.\nPismo su potpisali Javier Solana, bivši visoki predstavnik EU za vanjsku politiku i sigurnost, bivši njemački predsjednik Richard von Veizaker i kancelar Helmut Schmidt, bivši premijer Španije Felipe Gonzalez, bivši talijanski premijeri Romano Prodi i Giuliano Amato, bivša predsjednica Irske Mary Robinson, između ostalih.\nIzraelski list Haaretz podsjeća da je pismo bivših evropskih lidera uslijedilo nakon što su Brazil i Argentina priznali palestinsku državu u granicama prije rata 1967. godine, kada je osvojena Zapadna obala s istočnim Jerusalemom i pojas Gaze.\nPrethodno su takođe američki zvaničnici saopćili da odustaju od pritiska na Izrael da produži moratorij na gradnju u jevrejskim naseljima kako bi se nastavili direktni mirovni pregovori s Palestincima koji su u zastoju od 26. septembra, otkako je istekao rok zamrzavanja podizanja novih kuća za Jevreje.\nPoznavaoci prilika komentarišu da je odluka SAD-a veliki korak unazad za američkog predsjednika Baracka Obamu koji je rješenje bliskoistočnog sukoba označio vitalnim nacionalnim interesom.\nTo je podstaklo Palestinsku upravu da još više razmišlja o planu B - alternativi nedostižnom mirovnom sporazumu s Izraelom. Radi se zapravo o nastojanju da što više zemalja prizna palestinsku državu na Zapadnoj obali, pojasu Gaze i u istočnom Jerusalemu, da bi se na osnovu toga lobirale SAD da ne ulože veto na priznanje u Vijeću sigurnosti UN-a.\nPotpisnici pisma, prema pisanju izraelskih medija, podržavaju palestinske napore da zadobiju međunarodnu podršku za priznanje kao alternativu pregovorima koji su u ćorsokaku. Oni ističu da Palestinci neće biti u stanju da sami, bez političke i ekonomske pomoći, osnuju državu. Zato pozivaju EU da odigra efektivnu ulogu u odnosu na SAD i Izrael.\nOni traže i da se zamrzne odluka o unapređenju nivoa odnosa s Izraelom dok se ne zamrzne izgradnja neselja i na Zapadnoj obali, u istočnom Jerusalemu i da se zabrani uvoz proizvoda iz jevrejskih naselja i primora Izrael da plati većinu pomoći potrebne Palestincima.\nOd bloka zemalja se zahtijeva da pošalje visoku delegaciju u istočni Jerusalem da podrži palestinske tvrdnje o suverenitetu.\n"Vrijeme ističe", navodi se u pismu, jer "nastavak aktivnosti u naseljima predstavlja egzistencijalnu prijetnju izgledima za stvaranje suverene, povezane i održive palestinske države" .


Agencija za borbu protiv korupcije - Ministarstvo prosvete nije učinilo dovoljno - Ist Media\n03:50: PM sreda 21 oktobra, 2020\nAgencija za borbu protiv korupcije – Ministarstvo prosvete nije učinilo dovoljno\nPosted on 2. jula 2013. at 13:00 by Ist Media\nSRBIJA, (IST media) Agencija za borbu protiv korupcije izdala je danas saopštenje za javnost u kome tvrdi da Ministarstvo prosvete nije učinilo dovoljno kako bi se rizici u u sprovođenju “male mature” umanjili.\n“Posebno zabrinjava to što iz medijskih izjava proizlazi da su odgovorni u ministarstvu bili upoznati i sa činjenicom da je krađe testova bilo ne samo ove, već i prethodne dve godine, i da ništa nije urađeno kako bi se rizici od korupcije analizirali, na vreme otklonili i na taj način sprečilo da do krađe dođe i ove godine” naglašavaju iz Agencije.\nSlična poruka poslata je i iz kabineta zaštitnika građana, Saše Jankovića: „Prosvetni organi i organizacije Srbije, na čelu s Ministarstvom prosvete, nauke i tehnološkog razvoja, načinili su u organizovanju završnog ispita za učenike osnovnih škola nezakonitosti i propuste na štetu prava učenika, ciljeva vaspitno-obrazovnog procesa, ekonomičnosti obrazovnog sistema i načela dobre uprave“.\nPodsetimo, nakon što su se pojavile informacije da je test iz matematike, koji su osnovci trebalo da polažu u okviru male mature – fotokopiran i da potencijalno kruži u javnosti, ispit iz matematike je odložen za jedan dan. Odmah nakon toga, pojavile su se i sumnje u regularnost ispita iz srpskog jezika, koji se polagao dan pre toga. Sve je rezultiralo poništavanjem polaganja male mature, uz objašnjenje da će se učenicima za upis u srednju školu uzimati u obzir samo uspeh iz osnovne škole.


Sve veći problemi migranata na novoj balkanskoj ruti | EurActiv Serbia\nMeđunarodne organizacije upozoravaju na povećanje zdravstvenih i bezbednosnih rizika po sve veći broj izbeglica i migranata koji do bogatih zemalja EU idu preko nove rute na Balkanu i iz BiH pokušavaju da stignu na Zapad. Nakon što iz Turske pređu u Grčku, migranti putuju preko Albanije i Crne Gore do Bosne i Hercegovine gde je u 2018. registrovano 9.000 prispelih, što je više od deset puta više nego godinu dana ranije.\nU BiH je trenutno oko 4.000 izbeglica i migranata, većina na severu zemlje u blizini granice sa Hrvatskom koja je pojačala patrole kako bi ih sprečila da uđu u EU i nastave ka Austriji, Nemačkoj i dalje, piše Ajriš tajms (The Irish Times).\nTa ruta se pojavila nakon što je nekoliko balkanskih zemalja zatvorilo granice za migrante u martu 2016. pošto je 2015. godine regionom prošlo više od milion ljudi sa Bliskog istoka, iz centralne Azije i severne Afrike.\nKljučno mesto na novoj ruti je Velika Kladuša, grad sa oko 40.000 stanovnika u blizini granice sa Hrvatskom. U tom mestu je u teškim i sve napetijim uslovima oko 1.500 migranata.\nIz tog grada, pored vesti o lošim uslovima i svađama i tučama među migrantima, stižu i vesti o nasilnom "potiskivanju" migranata od strane hrvatskih graničara.\nRazgovori o otvaranju centra za smeštaj migranata u lokalnoj kompaniji Agrokomerc traju već nedeljama, a kao posledica kompleksnosti lokalne, regionalne i nacionalne uprave u BiH podeljenoj na dva entiteta posle rata 1992-95.\n"Situacija (u Velikoj Kladuši) prilično je teška", rekao je predstavnik Međunarodne organizacije za migracije (IOM) u BiH Peter Van der Auverert (Auweraert).\n"Nadam se da će lokalne vlasti dozvoliti da se otvori Agrokomerc. To bi bio centar otvorenog tipa ali sa socijalnim radnicima, hranom, bezbedan, tako da bi situacija mogla da se kontroliše... To je hitno", rekao je on za Ajriš tajms.\nSmetnja odgovoru BiH na narastajuću krizu mogu da budu i izbori u oktobru jer politički lideri nastoje da se okoriste od problema sa migrantima.\nTako nacionalistički lider bosanskih Srba Milorad Dodik odbija da primi migrante u Republiku Srpsku i kaže da je njihovo pristizanje deo zavere s ciljem da se poveća muslimansko stanovništvo u zemlji, piše Ajriš tajms.\nZvaničnici BiH razmatraju angažovanje vojske na zaštiti granice i nastoje da je potpuno zatvore za migrante što je, smatra predstavnik IOM, "praktično nemoguće".\nU međuvremenu u Grčkoj Lekari bez granica pojačavaju napore "da odgovore na rastuće medicinske potrebe" migranata koji prelaze reku Maricu i iz Turske stižu u Grčku.\nOd početka godine u Grčku je tim putem ušlo više od 10.000 ljudi, što je nekoliko hiljada više nego u celoj 2017.


pink.rs | VUČIĆ: Srbija je iskreni prijatelj Bugarske\nPredsednik Republike Srbije Aleksandar Vučić sastao se danas sa predsednikom Narodne skupštine Republike Bugarske Dimitrom Glavčevim sa kojim je razgovarao o odnosima dveju zemalja, parlamentarnoj saradnji i evropskom putu Srbije.\nPredsednik Vučić je istakao da je Srbija iskreni prijatelj Bugarske, da se odnosi dveju zemalja u poslednjih nekoliko godina intenziviraju, ali da ima prostora za povećanje trgovinske razmene i jačanje ekonomskih odnosa.\nOn se zahvalio na podršci Bugarske evropskim integracijama Srbije.\n-Posebno smo zainteresovani za dalje jačanje saradnje između dva parlamenta, čime se daje nezamenljiv doprinos razvoju sveukupnih odnosa između naših zemalja i naroda - istakao je predsednik Vučić.\nTema razgovora bili su i odnosi u regionu, izgradnja putne infrastrukture, kao i položaj bugarske manjine u Srbiji.


Film - Šta je umetnost\n/ Film - Šta je umetnost\nNuria Roka\tFilm - Šta je umetnost\nSvetla u bioskopu se gase. Tišina. Na bioskopskom platnu počinju da se pojavljuju prve scene. Kakvo uzbuđenje, počinje film! Ulaziš u svet filma gde se događaju stvari koje u stvarnosti nisu moguće. Dobro došli u fabriku snova! Komentari\nRSD 360.00\tSlikanje i vajanje - Šta je umetnost


Makron upro prstom u pravog krivca, u bolest od koje leka nema - 12.12.2018, Sputnik Srbija\nTeško da će novo ekonomsko vanredno stanje koje je u Francuskoj proglasio njen predsednik Emanuel Makron nešto bitno promeniti. Probao je to, bez uspeha, i bivši... 12.12.2018, Sputnik Srbija\nanalize i mišljenja, komentari i analitika, francuska, fransoa oland, ljubodrag savić, emanuel makron, olivije disopt, ekonomija\n07:01 12.12.2018 (Osveženo: 00:55 26.08.2021)\n© AFP 2022 / Thomas SAMSONZastava Francuske na protestu\nTeško da će novo ekonomsko vanredno stanje koje je u Francuskoj proglasio njen predsednik Emanuel Makron nešto bitno promeniti. Probao je to, bez uspeha, i bivši predsednik Fransoa Oland. Kozmetičke promene su nedovoljna odbrana od problema koje generiše surovi sistem liberalnog kapitalizma.\n„U proteklih 18 meseci nije bilo moguće pružiti odgovor na probleme koji traju poslednjih 40 godina“, rekao je Makron i time svesno, ili ne, poručio da ni od njegovih najnovijih poteza ne treba očekivati spas. Predsednik bogatih, kako ga nazivaju, i sam pripadnik najbogatijeg društvenog sloja, praktično je uperio prst u pravoga krivca.\nPrvo obraćanje Makrona posle haosa u Parizu: Proglašavam ekonomsko vanredno stanje! (video)\n10 Decembar 2018, 20:07\nPo rečima profesora Ekonomskog fakulteta u Beogradu Ljubodraga Savića, to je, bez sumnje, koncept liberalnog kapitalizma u svom najsurovijem obliku koji je za Francuze značio dovođenje u pitanje socijalnih davanja i i njihovog tradicionalnog načina života koga se teško odriču. To što je Makron najavio povećanje minimalca za 100 evra mesečno, počevši od maja iduće godine, i obećao ukidanje poreza na prekovremeni rad i uvođenje poreskih olakšica za sve građane čija su primanja manja od 2.000 evra mesečno, Savić smatra kozmetičkim promenama.\nOne će doduše francusku kasu, po rečima ministra finansija Olivijea Disopta, koštati između osam i deset milijardi evra, mnogo više nego „vanredno ekonomsko i socijalno stanje“ koje je pre dve godine proglasio Makronov prethodnik Fransoa Oland.\nOlandov plan za oživljavanje francuske ekonomije, težak dve milijarde evra, podrazumevao je uskraćivanje pojedinih privilegija zaposlenima za račun kompanija koje su subvencionisane kako bi podigle broj zaposlenih. Socijalista Oland nije sa tim uspeo, a pogotovo ne sa namerom da dodatno oporezuje najbogatije.\nSavić podseća da je Oland uveo progresivni porez na svaku dobit krupnih kapitalista od preko milion evra, ali su najbogatiji ljudi Francuske vrlo brzo odgovorili tako što su preselili biznis u neke druge zemlje sa mnogo povoljnijim uslovima poslovanja i francuski predsednik je odustao od toga.\n18 Januar 2016, 13:50\nOn napominje da se u Francuskoj zadesio proletos za vreme štrajka železničara, malo pre koga je bio i štrajk kontrolora leta i svi su, kaže, vrlo strpljivo trpeli neverovatne gužve teško stižući do odredišta, ali niko se zbog toga nije bunio jer su razumeli da je to i u njihovom interesu i da se sutra i sami mogu naći u sličnoj situaciji.\n„Francuska je u tom smislu neka svetla tačka u periodu teškog, surovog liberalizma kao zemlja koja ipak vodi računa koliko toliko o svom narodu, s jedne strane. Sa druge strane, ona se ne razvija onim tempom koji je potreban da bi se mogla alimentirati ta visoka socijalna davanja. To su krajnosti koje su izbile na videlo ovih dana. Makron u obraćanju naciji ništa specijalno nije rekao osim što je poručio narodu da ga je čuo i razumeo. Ali mislim da većina ljudi koji su izašli na proteste danas nije zadovoljna tim što je ponuđeno“, ocena je profesora Ekonomskog fakulteta.\nPogotovo što je to na dalekom štapu i odnosi se na manji broj ljudi, a utisak je da ih je Makron do sada iritirao svojim tvrdoglavim stavom da ih neće ni u čemu poslušati, zbog čega mu, kaže, sada ne veruju.\nSavić ukazuje da je francuski ekonomista Toma Piketi u svom poznatom delu „Kapital u 21. veku“ analizirao 250 godina razvoja Francuske, uz najbitniji zaključak da su prihodi od renti i dividendi rasli dvostruko brže nego prihodi od rada. Uz to, produktivnost rada bila je dvostruko veća nego što su rasle nadnice zaposlenih radnika, što govori o tome da su se prihodi prelivali u ruke bogatih.\nNapominjući da težinu današnje ekonomske situacije u Francuskoj oslikava i činjenica da će ona ove godine zabeležiti nultu stopu privrednog rasta, sagovornik Sputnjika zaključuje da je to što je Makron predložio nedovoljno i da će protesti „žutih prsluka“ biti nastavljeni i to ne samo u Francuskoj nego i u Evropi.\n21 Septembar 2017, 19:30